Analisis Teknikal GBP/USD – Timeframe H4 – 20/2/2018

Jika diperhatikan, pergerakan momentum wave masih kuat ke arah bullih(rujuk timeframe daily) dan menunjukkan penguasaaan uptrend. Di timeframe H4 pula ia telah membentuk new HH bgi wave H4 di sekitar harga 1.4135 dan secara teknikalnya menunjukkan potensi untuk ia meneruskan lagi kenaikan.
 Sekiranya harga GBP/USD masih tidak breakout Key Support level sekitar 1.3925 – 1.3860, kebarangkalian masih tinggi untuk ia membentuk new HL sebelum ia terus bullish untuk minggu ini. Dan target bullish terhampir adalah 1.4135 atau mencapai harga lebih tinggi.
Oleh itu, selagi ia tidak breakout Key Support mingguan ini, GBP/USD berpotensi tinggi untuk bullish ketika ini. Walaubagaimanapun, jika breakout ia support terhampir kemungkinan ia akan menguji semula harga 1.3760.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Mula Bangkit, Pasaran Dalam Kewaspadaan Yang Tinggi!

Perlahan-lahan US dolar mula mendaki untuk meraih keuntungan sederhana berbanding kebanyakan mata wang utama pada sesi Eropah.
Ini melihatkan mata wang yen sekali lagi kalah dengan US dolar, mendorongnya jatuh lebih jauh ke paras terlemah 32 tahun.
Pelabur berada dalam kewaspadaan yang tinggi sekiranya Jepun akan mengambil langkah campur tangan dalam pasaran mata wang apabila harga semakin menghampiri paras 150 berbanding USD.
Menteri Kewangan Jepun, Shunichi Suzuki memberitahu pada Rabu bahawa beliau sedang menyemak kadar pertukaran mata wang dengan teliti dan lebih kerap.
 Di sisi lain, mata wang pound gagal mencatat peningkatan susulan terbitan data inflasi UK yang lebih kukuh daripada dijangkakan pada bulan September.
Harga pengguna UK meningkat 10.1% pada bulan lalu daripada 9.9% yang dicatatkan sebelumnya dan turut melebihi jangkaan pasaran.
Selain itu, mata wang euro turut mengurangkan keuntungan susulan peningkatan yang dilihat pada dagangan US dolar.
Mata wang berkaitan komoditi, dolar loonie didagangkan stabil menjelang keluaran data inflasi Kanada pada sesi New York.
Dolar Aussie pula sedikit susut ketika pasaran menantikan penerbitan data pekerjaan Australia pada sesi Asia esok.


Masih Junam! Pelabur Ucap ‘Bye-bye’ Pada USD

Penyusutan US dolar berlanjutan pada sesi Eropah setelah raja mata wang itu dikecewakan bacaan data inflasi Amerika Syarikat yang lebih rendah daripada jangkaan.
Berbanding kebanyakan mata wang utama, indeks dolar didagangkan pada paras terendah 2 setengah bulan pada 107.68 pada awal sesi.
Peningkatan 7.7% dalam inflasi tahunan pada bulan Oktober menyebabkan pasaran berpendapat bahawa tekanan harga di negara itu semakin mereda dan ia telah mencapai kemuncaknya pada 9.1% yang dicatatkan pada Jun.
Ini sekali gus menguatkan jangkaan untuk kenaikan kadar faedah yang lebih perlahan daripada Federal Reserve (Fed) pada mesyuarat akan datang iaitu sebanyak 50 mata asas.
 Kelemahan US dolar terus memberi sokongan buat mata wang utama lain mengaut keuntungan, menyaksikan dolar Aussie dan New Zealand didagangkan pada paras ketinggian 2 bulan.
Euro pula lebih kukuh pada paras tertinggi 3 bulan, meletakkan harga diperdagangkan lebih tinggi pada sekitar harga 1.02470 berbanding US dolar.
Turut menguat adalah mata wang pound yang didagangkan pada paras terkukuh 2 bulan walaupun telah diperlihatkan dengan bacaan bercampur-campur dalam data ekonomi UK.
Data terbaharu daripada Pejabat Perangkaan Nasional (ONS) melihatkan keluaran dalam negara kasar (KDNK) jatuh 0.2% pada suku ketiga tetapi lebih baik daripada jangkaan, dan menurun 0.6% pada bulan September.
Di sisi lain, mata wang yen mengekalkan momentum pengukuhannya pada tahap terkuat dua bulan berbanding US dolar.


Sektor Perkhidmatan UK Sedikit Perlahan, Komponen Pekerjaan Melonjak

Indeks PMI sektor perkhidmatan UK merosot kepada 53.4 pada Jun dari 53.8 sebelum ini. Bacaan kali ini sedikit di bawah jangkaan pasaran 53.6.
Apabila dilihat dalam setiap komponen sektor perkhidmatan, kadar pertumbuhan perniagaan baru adalah yang terendah sejak sembilan bulan lalu, manakala komponen keyakinan perniagaan merekod bacaan terendah sejak Julai 2016.
Pasaran UK ketika ini masih berhati-hati dengan suasana ekonomi dan politik selepas pilihanraya umum dan rundingan Brexit.
Namun, terdapat peningkatan dalam komponen kerja yang belum disiapkan dan peningkatan komponen pekerjaan ke paras tertinggi sejak 14 bulan lalu.
 Setakat hari ini kita telah melihat bacaan dalam indeks PMI sektor pembuatan dan pembinaan di bawah jangkaan pasaran dan menurut Markit data ini konsisten dengan pertumbuhan KDNK di sekitar 0.4% pada suku kedua.
Spekulasi mengatakan data yang semakin perlahan ini adalah disebabkan kehilangan keyakinan disebabkan ketidaktentuan politik di UK.
Potensi untuk Bank of England menaikkan kadar faedah dijangka berkurang walaupun pasaran pekerjaan semakin baik di negara ini.
Gbp/Usd kini bergerak stabil dan mendatar yang dapat dilihat sejak sesi dagangan Selasa.


Analisis GOLD – Harga Emas Kekal Mendatar Menuju Ke Penghujung Minggu

Pergerakan harga emas masih lagi dalam zon mendatar dan masih belum memberikan petunjuk jelas untuk arah harga selanjutnya.
Pada carta harga XAU/USD yang mengukur nilai emas berbanding US dolar menyaksikan cubaan harga untuk menuju ke paras 1800.00 pada awal sesi New York semalam.
Namun sekadar mencapai paras sekitar 1795.00, harga kembali susut semula susulan pengukuhan US dolar telah menekan harga ke paras rendah.
Penurunan harga di bawah paras sokongan Moving Average 50 (MA50) pada rangka masa 1 jam di carta XAU/USD membuatkan pelabur berhati-hati untuk isyarat awal trend penurunan. Namun masih awal untuk melihat arah dengan lebih jelas.
Pergerakan harga mendatar di sekitar paras 1775.00 bersambung pada sesi Asia dan awal sesi Eropah hari ini (Khamis).
Penurunan harga dijangka akan menguji zon support pada 1765.00 yang dicecah harga ketika penutupan dagangan penghujung minggu lalu.
 Harga yang berjaya tembusi zon tersebut akan mencatatkan paras terendah mingguan terbaru dan terendah bagi tempoh 8 minggu dengan jangkaan paras sasaran terhampir pada sekitar 1745.00.
Jika harga jelas menunjukkan trend penurunan semula, pelabur akan menjangkakan harga untuk menuju ke paras tumpuan pada 1700.00 semula pada minggu berikutnya.
Sebaliknya jika harga membuat kenaikan, paras 1800.00 akan diuji sebagai zon rintangan harga sebelum kenaikan di atas paras tersebut akan memberika isyarat untuk perubahan trend bullish.
Sasaran kenaikan harga emas seterusnya akan kembali menuju semula ke zon SBR (support become resistance) 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AUD/JPY Mencatatkan Penurunan Harga Susulan Data Indeks Keyakinan Pengguna Australia Dikeluarkan Awal Pagi Ini

Matawang dolar Australia AUD pada sesi pasaran Asia pagi ini melihatkan kejatuhan pada nilai dagangannya berbanding matawang utama yang lain susulan data indeks keyakinan pengguna Wsetpac dikeluarkan pada jam 7.30 pagi tadi.
Data indeks keyakinan pengguna di Australia hasil tinjauan Westpac mencatatkan angka yang merosot pada kadar -4.8% berbanding bacaan 4.3% sebelum ini.
Bacaan penurunan tersebut adalah yang terendah sejak September 2017 yang lalu ekoran terkesan oleh pertumbuhan ekonomi domestik yang perlahan dan juga pasaran perumahan yang turut merosot.
Selepas data tersebut dikeluarkan, turut menyusul adalah data pesanan mesin jentera teras di Jepun pada jam 7.50 pagi tadi. Pesanan mesin jentera tidak termasuk perkapalan dan peralatan elektrik, jatuh 5.4% pada bacaan Januari selepas kenaikan 0.3% yang dikemaskini untuk bacaan sebelumnya.
Data pesanan kilang juga menurun -1.9% selepas kejatuhan -4.4% pada Disember didorong oleh penurunan 51.2% pada produk kilang tekstil. Data pesanan bukan-perkilangan turut menurun -0.8% selepas kenaikan pada kadar 5.6% sebelumnya.
Di samping data ekonomi yang kurang menyokong dagangan Yen, matawang safe-haven tersebut akan berdepan pula penetapan kadar faedah oleh bank pusat Jepun dalam mesyuarat dasar monetari pada Jumaat ini.
Jika dilihat pergerakan harga pada chart pasangan matawang AUD/JPY, harga yang membuat kenaikan sebelum pada permulaan minggu telah menguji paras resistance 78.900 semalam sebelum kembali membuat penurunan pada sesi pasaran Asia pagi ini.
 Harga yang membuat penurunan hari ini telah turun lebih rendah berbanding paras Magic Pivot 78.747 sebelum melepasi paras support 78.573 (MagicS1) pada indicator Moshed Magic Line susulan data keyakinan pengguna di Australia dikeluarkan awal pagi ini.
Harga semasa setakat jam 11.25 pagi menuju ke paras support MagicS2 dan sedang menguji zon tumpuan harga di paras sekitar 78.400.
Jika harga gagal melepasi zon tumpuan tersebut, jangkaan harga bakal kembali menguji semula paras resistance 78.900 yang gagal ditembusi harga semalam.
Namun, jika harga meneruskan penurunan ke paras lebih rendah, zon support sekitar 77.800 bakal diuji kembali oleh harga.
Lihat gambar chart pasangan matawang AUD/JPY di bawah untuk rujukan analisis teknikal anda. Perhatikan paras support dan resistance pada indicator Moshed Magic Line untuk membantu anda mengenalpasti paras-paras yang menjadi tumpuan harga.

Paras support: 78.573, 78.330, 78.156.
Paras resistance: 78.990, 79.164, 79.407.


Data Ekonomi China Pulihkan Sentimen Pasaran Awal Disember

Dolar Amerika Syarikat dilihat sebagai matawang yang diniagakan paling kukuh pada dagangan minggu terakhir bagi bulan November. Walaupun begitu, pergerakan harga tetap terbatas dengan kewaspadaan pasaran terhadap risiko ancaman rundingan dagang Amerika Syarikat dan China yang masih belum bertitik noktah.
Masih menjadi persoalan adalah desakan China untuk perjanjian fasa pertama bersama Amerika Syarikat iaitu penghapusan tarif. Dalam tekanan tersebut, Amerika Syarikat tetap menyatakan bahawa proses rundingan berjalan lancar dan telah berada di peringkat akhir.
Sentimen berisiko pasaran lebih dikaitkan dengan isu Brexit dan UK, dengan berita pada hujung minggu yang menyaksikan Pound diniagakan lebih rendah pada pembukaan harga pasaran awal minggu ini.
Terdapat laporan berlaku kejadian serangan di London Bridge yang disifatkan sebagai Polis London sebagai bentuk serangan keganasan. Menurut kenyataan pihak berkuasa, tiga orang awam tercedera manakala dua dilaporkan terbunuh dalam kejadian serangan tersebut.
 Sentimen pulih pasaran berkemungkinan akan didorong oleh data ekonomi China pada laporan PMI pembuatan hujung minggu lalu yang mencatatkan bacaan lebih tinggi berbanding jangkaan.
Indeks pembuatan China pada November mencatat bacaan 50.2 mata lebih tinggi berbanding 49.3 bulan sebelumnya. Angka tersebut merupakan kenaikan pertama melebihi paras 50 sejak April lalu dan ini memberi isyarat pertumbuhan yang baik untuk 7 bulan.
Pasaran minyak mentah pula merosot ekoran kejatuhan ketara harga minyak baru-baru ini dengan penurunan sekitar 5% pada Jumaat lalu. Ini adalah disebabkan oleh kenyataan yang dikeluarkan pihak Arab Saudi dan Rusia yang meragui keputusan lanjutan pengurangan bekalan minyak pada mesyuarat OPEC terbaru.
Matawang komoditi dolar Kanada dan Australia bakal didagangkan berisio pada minggu ini. Pelabur akan menantikan keputusan mesyuarat polisi monetari oleh Bank of Kanada (BOC) dan juga Reserve Bank of Australia (RBA) untuk penetapan kadar faedah terbaru.
Turut menambahkan risiko pada dagangan minggu pertama bulan Disember ini, laporan data pekerjaan NFP Amerika Syarikat akan diterbitkan pada penghujung minggu.


Momentum Penurunan USD/CAD Dijangka Perlahan Selepas Mesyuarat BOC

Dolar Kanada didagangkan suram menuju penghujung minggu selepas keputusan mesyuarat bank pusat yang tidak menepati jangkaan pasaran.
Bank of Canada (BOC) telah meningkatkan kadar faedah sebanyak 50 mata asas kepada 3.75% daripada 3.25% menjadikan peningkatan lebih rendah berbanding jangkaan 75 mata asas sebelum ini.
Justeru, momentum pengukuhan dolar Kanada yang telah dipaparkan sejak Selasa lalu mula pudar apabila isyarat pengetatan dasar yang kurang agresif oleh BOC itu walaupun kenaikan kadar diteruskan enam kali mesyuarat berturut-turut.
Namun, Loonie kekal berpotensi untuk bergerak baik berbanding US dolar yang terus mengalami fasa penyusutan nilainya sepanjang dagangan minggu ini.
Menilai pergerakan harga pada carta pasangan mata wang USD/CAD, corak penurunan terus dipaparkan sehingga mencecah sekitar 1.35100.
Terdapat lonjakan yang dipaparkan ketika reaksi keputusan mesyuarat BOC di sesi New York semalam ke paras ketinggian 1.36500, namun melantun turun semula setelah menguji zon SBR (support become resistance) itu.
Pergerakan harga mendatar di penghujung sesi New York bersambung sehingga ke sesi Asia pagi ini (Khamis) di sekitar 1.35500.
Masih bergerak di bawah paras halangan Moving Average 50 (MA50) pada rangka masa 1 jam di carta USD/CAD tersebut kekal menunjukkan isyarat untuk harga mengekalkan pergerakan dalam trend bearish.
 Namun penurunan harga berkemungkinan akan lebih perlahan selepas dolar Kanada kehilangan momentum susulan reaksi mesyuarat BOC.
Penurunan harga jika diteruskan dilihat akan menguji zon support 1.35000 sebelum melanjutkan penurunan lebih rendah ke sekitar 1.34000.
Mencecah paras tersebut akan mencatatkan paras terendah terbaru buat harga untuk tempoh dagangan 5 minggu.
Namun, jika harga gagal tembusi zon 1.35000 dan melantun semula seperti corak pergerakan di awal Oktober lalu, zon SBR 1.36500 sekali lagi bakal diuji sebelum isyarat perubahan trend dinilai pelabur.
Kenaikan yang diteruskan berpotensi mencapai ketinggian pada zon rintangan 1.38000 yang menjadi tumpuan diuji beberapa kali pada dagangan minggu lalu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lima News Impak Tinggi Kepada Pasaran FOREX Minggu Ini (31 Julai – 4 Ogos)

Pasaran kewangan global pada minggu ini akan fokus kepada data-data pekerjaan di Amerika Syarikat untuk melihat kekuatan semasa ekonomi terbesar dunia ini, khususnya untuk melihat kecenderungan pergerakan US dolar.
Pemain-pemain pasaran juga akan memberi fokus kepada penetapan polisi monetari oleh bank-bank pusat iaitu Bank of England (BoE) dan Reserve Bank of Australia (RBA).
Di Eropah, pemain-pemain pasaran akan memberi perhatian kepada data inflasi di mana ia akan menjadi petunjuk bagi melihat sebarang perubahan polisi oleh European Central Bank (ECB).
Minggu ini, kami di moshed.com kongsikan senarai LIMA news besar yang akan memberi impak kepada pasaran kewangan khususnya pasaran tukaran matawang (Foreign Exchange Market).
1) Data pekerjaan US, Non-Farm Payroll (Jumaat)
Data ini akan dikeluarkan pada Jumaat pukul 8.30 malam di mana pasaran menjangka tambahan pekerjaan sebanyak 183,000 berbanding 222,000 yang direkod pada Jun. Kadar pengangguran pula dijangka susut kepada 4.3% dari 4.4% sebelum ini.
Data perhatian bank pusat dan pasaran iaitu ‘Average Hourly Earnings’ (Purata Gaji Sejam) pula dijangka naik 0.3% selepas hanya merekod kenaikan 0.2% pada Jun.
Data ini penting untuk melihat isyarat tekanan kepada inflasi di US sama ada ia positif kepada kenaikan kadar faedah The Fed atau sebaliknya.
2) Penetapan polisi monetari BoE (Khamis)
Bank of England (BoE) akan mengumumkan polisi monetari terkini pada Khamis pukul 7 malam. Bank pusat juga akan mengeluarkan ‘Laporan Inflasi Sukuan’ di mana selepas itu Gabenor Carney akan mengadakan sidang media.
Majoriti penganalisis ekonomi menjangka BoE akan mengekalkan polisi semasa bagi menggalakkan aktiviti ekonomi, walaupun beberapa ahli mungkin akan mengundi bagi menaikkan kadar faedah.
Sebelum ini, tiga ahli MPC bank pusat mengundi untuk menaikkan kadar faedah, di mana salah seorang dari mereka iaitu Kristin Forbes tidak lagi bersama dengan BoE.
 Pasaran akan memberi perhatian kepada segala maklumat yang diterbitkan pada hari tersebut termasuklah kenyataan awal, laporan inflasi dan juga komen Carney dalam sidang media.
3) Data inflasi Zon-Eropah (Isnin)
Zon- Eropah akan mengeluarkan data inflasi terkini pada Isnin pukul 5 petang waktu Malaysia. Jangkaan bagi data kali ini naik 1.3% tidak berubah dari bacaan yang dicatat pada Jun dan di bawah sasaran ECB 2%.
Bacaan teras (Core-CPI) yang lebih signifikan dijangka merekod kenaikan 1.1% tidak berubah dari bacaan Jun.
Ketika ini, kenaikan nilai matawang Euro banyak dipandu oleh jangkaan pasaran terhadap tindakan ECB yang akan membincangkan soal program pembelian aset pada musim luruh di samping data-data ekonomi yang terus positif.
4) Data sektor pembuatan China
China akan mengeluarkan data aktiviti sektor pembuatan pada Isnin pukul 9 pagi yang mana penting bagi melihat perkembangan semasa ekonomi kedua terbesar dunia ini.
Jangkaan bagi data kali ini 51.5 yang mana lebih rendah daripada bacaan sebelum ini. Sebarang bacaan lebih daripada 50, menunjukkan aktiviti yang meningkat dalam sektor tersebut dan begitu juga sebaliknya jika bacaan kurang daripada 50 yang menunjukkan pengurangan aktiviti ekonomi.
5) Penetapan polisi monetari RBA (Selasa)
Reserve Bank of Australia akan mengumumkan polisi terkini pada Selasa pukul 12.30 tengah hari. Pasaran menjangka bank pusat akan mengekalkan polisi semasa dengan kadar faedah 1.50%.
Selain itu, pada Jumaat kenyataan polisi RBA akan dikeluarkan pukul 9.30 pagi bersama dengan data jualan runcit.

Kami di moshed.com mengucapkan selamat berdagang kepada anda semua.


Adakah Kadar Tunai Di Australia Akan Dikekalkan?

Aussie melonjak dalam sesi dagangan Asia menjelang semakan kadar oleh bank pusat Australia yang dijadual akan dikeluarkan pada pagi ini (11.30am).
AUD/USD didagang meningkat 0.16%, manakala USD/JPY meningkat 0.06%. Dalam masa yang sama, GBP/USD didagang meningkat 0.12%.
AUD-USD, 30 minit
USD/JPY, 30 minit
GBP/USD, 30 minit
Bank pusat Australia akan mengumumkan semakan semula kadar tunai yang pertama kalinya dikendalikan oleh Gabenor baru bank tersebut, Philip Lowe. Data kelulusan bangunan dan kelulusan rumah persendirian juga dijangka bakal dikeluarkan hari ini.
 Terdahulu di New Zealand, data keyakinan perniagaan dicatat pada 26% berbanding 19% sebelumnya. NZD/USD didagang meningkat 0.18% selepas data tersebut dikeluarkan.
NZD/USD, 30 minit
US Dollar Index yang mengukur kekuatan US Dollar kali terakhir dinilai pada 95.65.
Semalaman, US Dollar melonjak lebih tinggi berbanding matawang lain selepas data pembuatan US kembali meningkat pada September.
Laporan itu juga sekali gus menambah keyakinan bagi prospek kenaikan kadar US sebelum akhir tahun ini. Data sentimen pengguna yang dikeluarkan sebelum ini turut menunjukkan peningkatan.
Di tempat lain, Perdana Menteri UK, Theresa May berkata pada Ahad bahawa beliau akan menyelesaikan proses meninggalkan Kesatuan Eropah menjelang akhir bulan Mac.

Kejatuhan Semula Harga Minyak Memberi Tamparan Buat Ringgit!


Euro Tergelincir Apabila Laporan PMI Zon Euro yang Dikeluarkan Bercampur-Aduk

Euro melemah berbanding US Dollar pada Selasa selepas data yang bercampur-campur dari sektor pembuatan dan perkhidmatan. Matawang itu juga tidak dapat menandingi kekuatan US Dollar walaupun Greenback kekal rapuh sementara menanti ucapan dari Janet Yellen.
EUR/USD mencecah 1.1355 dalam sesi dagangan ini.
EUR/USD, 15 minit
Sebelum ini, kumpulan penyelidikan Markit berkata, indeks purchasing manager’s susut ke paras terendah  dalam tempoh dua bulan.
Indek PMI Jerman turut menyusut 53.3 berbanding 54.4 dalam bulan Julai.
Selain itu, Markit turut juga melaporkan kemerosotan data pembuatan PMI Perancis.
 Sebaliknya, data perkhidmatan PMI Perancis menunjukkan lonjakan kepada 52.0 bulan ini berbanding 50.5 pada bulan Julai.
Bagi keseluruhan Zon Euro, data komposit PMI yang mengukur kedua-dua sektor meningkat kepada 53.3.
Dalam masa yang sama, matawang Amerika terus menghadapi tekanan apabila pelabur terus berhati-hati menanti ucapan Presiden Fed pada minggu ini.
Dalam sesi ini, Euro merosot lebih rendah berbanding Pound dengan EUR/GBP menurun kepada 0.26%.
EUR/GBP, 15 minit

Jangan Pandang Sebelah Mata Amaran Dari Goldman Sachs Ini!


Indeks Inflasi CPI A.S Mencatat Peningkatan Terbesar Dalam Tempoh 7 Bulan Pada Bulan Oktober!

Harga pengguna Amerika Syarikat melonjak naik melebihi jangkaan pada bulan Oktober berserta dengan peningkatan inflasi teras. Dalam masa yang sama A.S masih dihimpit dengan isu ketegangan perdagangan dan kekhuatiran berhadapan dengan kegawatan ekonomi.
Jabatan Buruh mengeluarkan laporan pada hari Rabu bahawa Indeks Harga Pengguna meningkat sebanyak 0.4% pada bulan lepas berikutan sektor isi rumah membayar lebih banyak untuk produk tenaga, kesihatan, makanan dan beberapa jenis barangan. Peningkatan yang dicatat pada bulan Oktober merupakan peningkatan terbesar sejak bulan Mac.
Dalam tempoh 12, bacaan CPI telah mencatat peningkatan 1.8% setahun selepas melonjak keparas 1.7% pada bulan September.Bacaan yang dicatat pada bulan Oktober melebihi sasaran para pakar ekonomi yang menjangkakan peningkatan CPI sebanyak 0.3% pada bulan Oktober dan meningkat sebanyak 1.7% setahun.
 Disisi lain, CPI teras mencatat peningkatan sebanyak 0.2% pada bulan Oktober, naik 0.1% berbanding bulan September. Dalam tempoh setahun, CPI teras berjaya meningkat kepada 2.3% setahun pada bulan Oktober.
Pada bulan lepas, bank pusat Amerika Syarikat telah mengurangkan kadar faedah buat kali ketiga pada tahun ini dan memberi tanda-tanda bahawa pelonggaran monetari ini akan diberhentikan buat sementara waktu.
Walaupun hubungan perdagangan AS-China masih menjadi tumpuan pasaran, namun ketegangan perdagangan AS-China telah sedikit berkurangan berbanding bulan lepas apabila Trump telah mengatakan pada hari Selasa bahawa Washington semakin hampir dalam menandatangani perjanjian fasa pertama dengan Beijing. Walaubagaimanapun, prospek terhadap perjanjian perdagangan masih kabur kerana Trump turut mengkritik China dan mengugut akan mengenakan lebih banyak tarif ke atas negara itu.


Analisis GOLD – Selepas FOMC, Emas Lonjak Bolos Paras $1,950!

Ekoran kesan penyusutan ketara US dolar selepas mesyuarat FOMC awal pagi tadi, harga emas juga turut cemerlang melonjak mencatat paras ketinggian terbaru mengatasi paras harga minggu lalu.
Isyarat memperlahankan pengetatan dasar monetari oleh Federal Reserve (Fed) semakin jelas apabila kenaikan kadar faedah dinaikkan hanya sebanyak 25 mata asas pada mesyuarat terbaru, seperti yang dijangkakan majoriti sebelum ini.
Ucapan susulan oleh Presiden Fed, Jerome Powell juga turut disampaikan dalam nada yang dovish di mana kenaikan kadar faedah yang perlahan itu akan diteruskan untuk beberapa tempoh sementara objektif masih untuk menurunkan kadar inflasi ke sasaran 2%.
Walaupun mengatakan tidak bersesuaian untuk menurunkan kadar faedah, namun Powell tidak menafikan perkara tersebut mungkin boleh berlaku pada tahun ini.
Pada carta harga XAU/USD yang mengukur nilai emas berbanding US dolar telah menyaksikan harga yang mendatar di sekitar paras 1925.00 sejak sesi Asia bersambung ke sesi Eropah semalam akhirnya melonjak selepas mesyuarat FOMC.
Harga juga melonjak dari paras sokongan Moving Average 50 (MA50) pada rangka masa 1 jam di carta XAU/USD memberi isyarat bullish lebih jelas buat pelabur.
Kenaikan harga emas sehingga ke penghujung sesi New York dilihat telah berjaya menembusi paras sasaran 1950.00 yang menjadi rintangan buat harga sebelum ini.
Menyambung dagangan pada hari ini (Khamis), harga mendatar di atas paras 1950.00 tersebut sejak dari sesi Asia, namun penganalisis menjangka pergerakan harga akan lebih rancak di sesi New York.
 Jangkaan kenaikan lebih tinggi akan diteruskan untuk harga menuju ke sasaran seterusnya yang berada pada ketinggian 2000.00.
Kali terakhir harga menguji zon ketinggian tersebut adalah pada dagangan April tahun lalu.
Walaupun kecenderungan harga emas adalah untuk naik lebih tinggi, namun tidak mustahil arah pergerakan harga boleh berubah ketika menuju ke penghujung minggu ini.
Gagal bertahan di atas paras 1950.00 akan mendorong harga susut semula jatuh ke paras-paras tumpuan sebelum ini.
Paras 1900.00 dilihat menjadi zon kritikal untuk dituju semula dan pasti bakal ada reaksi menarik apabila harga sampai ke sekitar tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangan Ingat Semua Masalah Yang Melanda Pasaran Minyak Mentah Sudah Selesai!

Harga minyak tergelincir pada Rabu berikutan tindak balas dari laporan yang dikeluarkan AS yang menunjukkan stok simpanan petrol masih tinggi walaupun inventori minyak mentah merosot.
Di New York Merchantile, WTI mentah menjunam 0.52% kepada $46.34 setong.
Institut Petroleum Amerika melaporkan penurunan 1 juta tong, melebihi jangkaan. Pun begitu, bekalan petrol melonjak 2.2 juta tong bagi minggu berakhir 12 Ogos.
Di tempat lain, kebanyakan peniaga menanti laporan simpanan minyak mentah mingguan dari API bagi indicator yang lebih mendalam terhadap isyarat bekalan dan permintaan.
 Dalam satu laporan berasingan, Pentadbiran Maklumat Tenaga Amerika Syarikat menunjukkan bahawa inventori minyak mentah susut 333,000 tong minggu lepas.
Semalam, harga minyak mentah meningkat kepada nilai tertinggi dalam tempoh sebulan sebelum laporan mingguan Institut Petroleum Amerika dikeluarkan. Hal ini berikutan kebanyakan pelabur terus menimbang kemungkinan bahawa pertemuan pengeluar minyak nanti dapat membantu dalam menstabilkan harga.
Sejak jatuh di bawah $40 setong pada awal bulan ini, WTI mentah melonjak lebih 17% dalam tempoh 2 minggu lepas.
Harga minyak kekal di paras tertinggi pada Selasa apabila peserta pasaran mencerna pertemuan antara Arab Saudi dan Rusia sebagai sesuatu yang positif bagi mengembalikan semula kestabilan harga.


GDP Kanada Naik 0.6%, Ini Sebab Usd/Cad Jatuh Sebentar Tadi

Pertumbuhan ekonomi Kanada pada Januari meningkat 0.6%, lebih tinggi dari jangkaan 0.3%. Kenaikan sebelum ini merekodkan pertumbuhan 0.3% pada Disember.
Sektor penghasilan barangan mencatatkan kenaikan 1.1% yang merupakan kenaikan ke tujuh dalam lapan bulan terakhir, manakala sektor pembuatan naik 1.9% pada tempoh sama.
 Sektor perkhidmatan pula merekodkan kenaikan 0.4% pada Januari yang disumbangkan oleh jualan runcit dan jualan borong. Sektor pengangkutan tidak terlepas dari menyumbang kenaikan sebanyak 0.8%.
Dalam ucapan minggu ini Gabenor Bank Pusat Kanada, Poloz menyatakan adalah ganjil jika mereka mengendahkan risiko kepada ekonomi walaupun data-data terkini adalah memberangsangkan. Bank pusat dilihat masih berhati-hati dalam jangka pendek, terutamanya dalam laporan polisi monetari bulan depan.
Dolar Kanada menguat sejurus data ini dikeluarkan dengan Usd/Cad ketika ini jatuh 60 pip pada masa artikel ini ditulis.


Momentum Pergerakan GBP/USD Mula Kendur, Harga Bertahan Atas Paras $1.2400

Carta harga pasangan mata wang GBP/USD telah menunjukkan corak pada dagangan sesi Eropah semalam susulan Pound yang menerima tekanan oleh US dolar.
Namun jika dinilai, dagangan US dolar agak bercampur di awal minggu selepas pasaran disajikan dengan laporan data pekerjaan NFP Amerika Syarikat (AS).
Walaupun nampak agak kukuh di sesi Eropah, namun US dolar kembali bergerak suram di sesi New York dengan menyusut semula.
Pandangan yang bercampur-campur tentang jangkaan keputusan dasar monetari selanjutnya oleh Federal Reserve (Fed) akan membuatkan pemain pasaran lebih berhati-hati menjelang mesyuarat FOMC minggu hadapan.

Jika diperhatikan, harga pada carta GBP/USD semalam telah memaparkan penurunan dari ketinggian sekitar 1.24600 sehingga menyentuh semula paras 1.24000.
Seperti dijangka, harga memberi reaksi kepada paras tersebut apabila kembali menunjukkan lantunan semula sekitar 30 pips dan berpaut pada garisan Moving Average 50 (MA50) pada rangka masa 1 jam pergerakan harga di carta GBP/USD itu.
 Harga berlegar perlahan di sekitar 1.24300 ketika menyambung dagangan di awal sesi Asia pagi ini (Rabu).
Jika kenaikan berlaku hari ini, harga berkemungkinan akan mengatasi ketinggian semalam sebelum menuju ke paras 1.25000.
Melepasi paras tersebut akan mendorong harga menuju semula ke zon rintangan minggu lalu pada 1.25400, iaitu kawasan sebelum berlaku terjunan harga ketika data NFP dterbitkan.
Sementara, untuk jangkaan bagi penurunan harga yang boleh berlaku pula, susut di bawah paras 1.24000 akan mendorong penurunan lebih rendah melepasi paras pada Isnin lalu sekitar 1.23700.
Dan untuk penurunan yang dilanjutkan lagi, zon support 1.23000 sedang menanti untuk diuji setelah beberapa bulan zon itu berjaya menahan harga dari jatuh lebih rendah.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Debaran Inflasi AS, Ini Detik Penting Buat USD!

Pasaran terus mempamerkan pergerakan yang perlahan ketika sesi Eropah apabila semua tumpuan kini terarah kepada data inflasi Amerika Syarikat.
Walaupun dalam sesi dagangan yang terhad, yen berhasil mencatatkan keuntungan susulan laporan Bank of Japan (BOJ) yang dikatakan akan mengkaji semula impak daripada dasar monetarinya pada mesyuarat minggu depan.
Sementara US dolar pula kekal melemah berbanding pesaing utama dengan harga terus berlegar pada sekitar paras terendah bulanan.
Indeks harga pengguna (CPI) AS diunjurkan meningkat 6.5% pada Disember, menurun daripada 7.1% tahun ke tahun yang dicatatkan pada bulan November lalu.
 Terdahulu, pada sesi Asia pelabur telah diperlihatkan dengan peningkatan sederhana dalam inflasi China pada Disember kepada 1.8% daripada 1.6% yang dijangkakan.
Bagaimanapun, ia gagal mempengaruhi dagangan mata wang Asia, dolar Aussie dan New Zealand menyaksikan hanya sedikit perubahan harga dipaparkan kedua-dua mata wang itu.
Dalam pada itu, euro kekal stabil pada sekitar paras tertinggi 7 bulan berbanding USD, di samping terus memanfaatkan sokongan daripada kenyataan hawkish penggubal dasar Bank Pusat Eropah (ECB).
Penting buat dagangan pound adalah terbitan data keluaran dalam negara kasar (KDNK) UK pada Jumaat, memperlihatkan mata wang itu kekal menguat di paras ketinggian 3 minggu berbanding USD.


USD Kembali Tersungkur Menyembah Bumi!

US dolar menjunam ke paras terendah 2 minggu ketika pasaran masih lagi dipengaruhi oleh keputusan OPEC untuk menurunkan pengeluarannya dengan dolar Kanada menguat di puncak tertinggi 2 bulan.
Data yang dikeluarkan pada sesi New York memperlihatkan aktiviti pembuatan Amerika Syarikat merosot ke tahap terlemah sejak Mei 2020 pada bulan Mac, sekali gus mencetuskan kebimbangan terhadap kesihatan ekonomi gergasi itu.
Hal ini telah menambahkan tekanan buat dolar greenback yang sedia lemah untuk susut lebih rendah pada awal minggu, menyaksikan indeks dolar diniagakan pada sekitar 102.00 ketika sesi Asia.
Tumpuan pelabur kini beralih kepada mesyuarat polisi Reserve Bank of Australia (RBA) yang dijangka akan mengekalkan kadar faedahnya tidak berubah pada 3.60%.
Sementara menantikan mesyuarat itu, dolar Aussie diperdagangkan lebih kukuh di paras tertinggi hampir 6 minggu berbanding US dolar.
 Dolar kiwi pula paling kukuh 7 minggu dengan pelabur kini turut menantikan mesyuarat polisi Reserve Bank of New Zealand (RBNZ) yang akan berlangsung pada hari Rabu.
Selain itu di Eropah, euro dilihat kembali mendaki ke sekitar paras ketinggian yang dicapainya minggu lalu selepas memanfaatkan kelemahan dalam dagangan dolar greenback.
Mata wang pound pula menguat semula lebih tinggi yang membawanya diperdagangkan pada sekitar puncak tertinggi 10 minggu berbanding US dolar.
Dolar Kanada pula didagangkan tertinggi 2 bulan berbanding USD, masih memanfaatkan harga minyak yang lebih tinggi susulan keputusan mengejut OPEC di awal minggu.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Menjelang Data CPI UK & Mesyuarat BOE, GBP/USD Mula Berundur Turun

Ketika Euro papar prestasi cemerlang semalam, sebaliknya berlaku pada mata wang Pound Sterling apabila didagangkan menyusut kembali berbanding US dolar.
Pound dilihat gagal mengekalkan momentum pengukuhannya pada minggu lalu hingga bersambung pada awal minggu ini ketika US dolar masih bergerak tak menentu menuju ke mesyuarat FOMC.
Pelabur Pound juga turut berwaspada menjelang mesyuarat polisi Bank of England (BOE) pada Khamis esok sementara pada sesi Eropah hari ini, tumpuan akan terarah dahulu kepada terbitan data inflasi UK.
Jika diteliti carta harga pasangan mata wang GBP/USD, harga telah memaparkan corak penurunan semalam sekitar 100 pips.

Bermula dari paras 1.22800 pada permulaan sesi Asia semalam, harga telah susut sehingga mencecah 1.21800 sebelum melantun semula sedikit menutup dagangan sesi New York.
Penurunan yang dipamerkan itu dilihat menguji kembali zon RBS (resistance become support) 1.22000 seperti yang dijangkakan penganalisis.
 Walaupun harga melantun perlahan semula di atas zon tersebut, pergerakan harga yang telah mula berada di bawah halangan Moving Average 50 (MA50) pada rangka masa 1 jam di carta GBP/USD mengundang isyarat awal perubahan trend bearish bakal berlaku.
Situasi akan lebih jelas sekiranya harga menyusut turun di bawah zon RBS 1.22000 tersebut sebelum melanjutkan penurunan ke 1.21000.
Seterusnya, zon tumpuan 1.2000 akan kembali menjadi sasaran pada penurunan yang diteruskan seperti situasi yang berlaku minggu lalu.
Namun jika harga berjaya melantun tinggi semula dari zon 1.22000, rintangan pada zon 1.23000 akan kembali menjadi tumpuan untuk diuji sekali lagi.
Harga berkemungkinan mampu catatkan paras tertinggi terbaru lagi untuk tempoh dagangan 7 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selepas Penurunan Di Sesi Asia, GOLD Pamer Kenaikan Semula

Harga emas kembali bergerak lebih rendah ke bawah paras $1,900 per auns semula selepas pasaran menyaksikan lonjakan dagangan logam kuning tersebut pada penghujung minggu lalu ketika laporan Presiden AS Donald Trump disahkan positif Covid-19.
Pada dagangan Jumaat lalu, harga emas pada carta XAU/USD telah pamerkan lonjakan melepasi 1900.00 mencapai paras ketinggian 1917.00 sebelum pergerakan harga perlahan dan menutup dagangan minggu lalu di paras sekitar 1900.00 semula.
Memulakan dagangan pada minggu ini, harga emas bergerak membuat penurunan di bawah paras 1900.00 dan juga di bawah paras halangan Moving Average 50 (MA50) untuk pergerakan 1 jam harga.
Jika keadaan kesihatan Trump semakin buruk, matawang safe-haven US dolar boleh mengukuh semula dan menekan harga emas ke paras lebih rendah.
Namun, laporan data pekerjaan NFP Amerika Syarikat (AS) yang agak bercampur diterbitkan pada minggu lalu berkemungkinan akan membantutkan pengukuhan matawang utama tersebut.
Jika dilihat pada petunjuk awal corak penurunan harga emas pada awal minggu ini, penurunan dijangkakan akan ke paras sekitar 1875.00 untuk harga menguji zon RBS (resistance become support) tersebut.
 Jika harga berjaya melepasinya, penurunan selanjutnya dilihat akan menuju paras support pada 1850.00
Sebaliknya, jika hagra kembali menyambung kenaikan pada Jumaat lalu, harga akan cuba melepasi paras ketinggian minggu lalu.
Kenaikan seterusnya akan menjadikan paras 1938.00 pada zon SBR (support become resistance) sebagai destinasi tumpuan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Emas Naik Turun Sepanjang Sesi Pasaran Hari Ini

Harga emas bertukar rendah pada Rabu berikutan sebahagian pelabur mula mengambil keuntungan daripada kenaikan logam berharga yang telah mencecah paras tertinggi 10 bulan yang lalu pada sesi yang lepas, dan ketengangan antara US dan Korea Utara juga telah reda.
Kontrak emas di Comex jatuh $2.46 atau 0.19% kepada $1,315.43 per ounce setakat jam 5.17 petang.
Permintaan terhadap safe haven menguat pada hari Selasa selepas Korea Utara melepaskan peluru berpandunya melepasi kawasan perairan utara Jepun, sebagai salah satu tindakan provokasi oleh Pyongyang.
Perlepasan ujian peluru berpandu tersebut menyebabkan US, Jepun dan Korea Selatan meminta untuk diadakan mesyuarat  Majlis Keselamatan Pertubuhan Bangsa-Bangsa Bersatu (United Nations)
 Walau bagaimanapun, sentimen terhadap risiko di wilayah Korea kembali pulih selepas Presiden Trump tidak memberi reaksi yang agresif terhadap pencerobohan Korea Utara seperti yang beliau lakukan sebelum ini. Hal ini mungkin disebabkan oleh tumpuan Trump ketika ini terhadap taufan Harvey yang melanda Texas. Namun begitu, Trump masih memberi amaran dengan menyatakan “semua pilihan sudah berada di atas meja”.
Kesan ketengan geopolitik yang semakin lemah, juga meningkatkan nilai dolar semalam, dengan tumpuan para pelabur beralih kepada laporan data NFP dan KDNK suku tahun kedua minggu ini.
Indeks dolar US yang mengukur kekuatan greenback berbanding enam matawang utama yang lain meningkat 0.14% kepada 92.40, melonjak jauh selepas jatuh ke paras 91.55 semalam, paras terendah dua tahun setengah yang lalu.
Pasaran emas sensitif dengan perubahan dolar US. Nilai dolar yang menguat akan mengurangkan permintaan terhadap emas kerana harga semakin tinggi untuk di beli oleh pemilik matawang asing yang lain.


Analisis Teknikal USD/JPY – Timeframe H1 – 20/12/2018

Matawang Yen sebelum ini didagangkan lebih mengukuh berbanding USD ekoran kebimbangan pelabur menjelang mesyuarat FOMC awal pagi tadi. Setelah kadar faedah menunjukkan kenaikan pada mesyuarat FOMC, USD kembali mengukuh dan dapat dilihat harga kembali melonjak pada chart pasangan matawang safe-haven USD/JPY dari paras support MagicS1 pada indicator Moshed Magic Line ke paras Magic Pivot semula. Tumpuan pasaran pada hari ini akan terarah kepada penetapan kadar faedah oleh Bank of Japan (BoJ) yang dijangka akan dikekalkan pada paras yang rendah.
Pada sesi pasaran Asia hari ini, harga dilihat cuba membuat kenaikan dari paras Magic Pivot 112.387 hari ini sebelum kembali ditekan semula lebih rendah dari paras Magic Pivot tersebut. Harga dilihat menuju ke paras support 112.130 (MagicS1) pada penurunan di hujung sesi dagangan Asia. Jika harga terus didagangkan rendah melepasi paras support tersebut, jangkaan paras yang menjadi tumpuan harga seterusnya adalah pada support 111.806 (MagicS2). Dan penurunan lebih rendah bakal menyaksikan harga menguji paras support yang diuji pada awal Oktober lalu sekitar 111.549 (MagicS4) namun masih gagal ditembusi harga.
Sekiranya harga menunjukkan kenaikan semula lebih tinggi dari paras Magic Pivot hari ini, jangkaan kenaikan harga akan menuju ke paras resistance 112.711 (MagicR1). Seterusnya, harga yang meneruskan kenaikan akan menuju ke paras resistance pada paras 112.968 (MagicR2) sebelum lonjakan lebih tinggi harga dijangka akan ke paras tumpuan harga pada chart USD/JPY sekitar 113.292 (MagicR3).
 Beri tumpuan pada pengumuman kadar faedah oleh BoJ hari ini dan terus peka terhadap perubahan pada sentimen dalam pasaran semasa yang sentiasa menjadi faktor yang mempengaruhi pergerakan harga pada chart pasangan matawang USD/JPY. Terus jadikan indicator Moshed Magic Line sebagai indicator tambahan tetap pada chart USD/JPY untuk mendapatkan hasil analisis yang lebih jelas dan berkualiti.

Paras support: 112.130, 111.806, 111.549.
Paras resistance: 112.711, 112.968, 113.292.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Suram Terus Menghantui! Pelabur USD Makin Untung

US dolar terus mendahului pengukuhan berbanding pesaing utama lain pada awal minggu walaupun sedikit terkesan dengan kejatuhan dalam hasil bon perbendaharaan ketika pembukaan sesi Asia.
Hasil bon AS 10 tahun menjunam rendah pada 1.26%, selepas ditutup di sekitar tahap 1.3% pada Jumaat lalu. Sementara indeks dolar pula didagangkan stabil pada 92.70 berbanding kebanyakan matawang utama.
Bacaan data ekonomi AS pada Jumaat lepas, telah memberi sokongan kepada US dolar untuk terus menguat meskipun bacaan yang dipamerkan bercampur-campur.
Jualan runcit AS kembali mencatat pertumbuhan pada bulan Jun dengan kenaikan sebanyak 0.6% daripada penguncupan 1.7% yang disemak semula pada Mei, dan jauh melebihi jangkaan pasaran untuk penurunan 0.4%.
 Selain itu, jualan runcit teras AS juga menunjukkan bacaan yang positif dengan meningkat 1.3% pada bulan lalu, daripada penguncupan 0.9% yang disemak semula pada bulan sebelumnya.
Bagaimanapun, dalam satu data berasingan, sentimen pengguna di AS dilaporkan menurun dengan mendadak pada awal bulan Julai ke tahap terendah lima bulan disebabkan kebimbangan terhadap inflasi yang melemahkan keyakinan pasaran terhadap pemulihan ekonomi.
Dalam pada itu, perkembangan mengenai penularan Covid-19 dilihat semakin membimbangkan, lebih-lebih lagi wabak itu dilaporkan menyerang semula AS, di mana angka kes jangkitan New York mencatatkan kenaikan paling tinggi sejak pertengahan Mei.
Di UK, Menteri Kesihatan Sajid Javid disahkan dijangkiti Covid-19, sekali gus menambahkan kebimbangan pasaran terhadap kes jangkitan yang semakin meningkat menjelang pembukaan semula seluruh ekonomi di negara itu.
Kekhuatiran ini telah membenam matawang pound untuk diniagakan lebih rendah pada 1.37530, membawanya semakin hampir ke paras terendah tiga bulan berbanding US dolar pada awal sesi Asia.


USD Sudah Berundur! Sentimen Kembali Pulih?

Greenback terus mengukuh walaupun dilihat sedikit berundur dari paras ketinggian satu bulan yang dicapainya pada sesi sebelum ini.
September secara tradisinya merupakan bulan yang menyuramkan buat pasaran saham dan ini telah menambah kekuatan buat US dolar untuk mengekalkan pengukuhan berbanding pesaing utamanya.
Indeks saham Dow Jones susut lebih 900 mata dalam sehari, sementara S&P 500 pula mengalami kejatuhan terburuk sejak Mei, iaitu sebanyak 1.7%. Isu terbaru dari Evergrande, syarikat hartanah kedua terbesar China pula memburukkan lagi situasi pasaran dan turut mempengaruhi matawang sensitif risiko.
Pada sesi Asia, indeks dolar didagangkan sedikit berubah pada 93.23 berbanding sekumpulan matawang utama lain.
 Sentimen berisiko ini juga telah memberi peluang kepada matawang safe-haven yen dan swiss franc untuk mempamerkan prestasi memberangsangkan dengan meningkat lebih tinggi.
Kebanyakan matawang utama pula telah mulai pulih dari kejatuhan yang dicatatkan pada sesi dagangan Isnin, dengan kembali didagangkan stabil pada sesi Asia hari ini.
Euro bertahan di atas harga 1.1700 setelah diperlihatkan oleh bacaan inflasi yang lebih kuat di Jerman. Matawang itu menyentuh paras terendah hampir satu bulan pada 1.1690 pada sesi sebelumnya.
Matawang pound adalah antara yang paling berprestasi buruk ketika tiada perubahan yang diharapkan dari mesyuarat polisi Bank of England (BOE) minggu ini.


Kalau Tak Agresif, Bukan GBP/USD Namanya!

Drama Brexit semakin mendebarkan pada dagangan minggu ini setelah pasaran kembali menyaksikan pergerakan drastik bagi mata wang Pound di sesi Eropah semalam.
Pada carta harga pasangan GBP/USD, harga yang menguji paras resistance 1.34400 kemudiannya jatuh menjunam 100 pips pada sesi Eropah selepas terkesan oleh perkembangan terbaru Brexit.
Pelabur terus memberi reaksi terhadap kenyataan oleh Ketua Perunding Brexit Kesatuan Eropah (EU), Michel Barnier bahawa rundingan masih lagi gagal mencapai persetujuan untuk beberapa isu kritikal termasuk perikanan.
Beliau turut memberi amaran rundingan harus dicapai sebelum minggu ini berakhir. Pelabur yang mentafsir situasi tersebut sebagai ‘kurang menyenangkan’ telah membuatkan nilai mata wang Pound susut ketara.
Setelah harga menjunam 100 pips pada sesi Eropah semalam, harga bergerak mendatar sebentar di bawah paras halangan Moving Average 50 (MA50) pada rangka masa 1 jam pergerakan harga di carta GBP/USD.
Harga menyambung penurunan pada sesi New York pula sehingga di bawah paras 1.30000 menjadikan penurunan harian sekitar 150 pips.
 Namun menguji zon RBS (resistance become support) tersebut harga gagal teruskan penurunan lebih rendah sebelum harga pantul semula membuat kenaikan didorong oleh faktor penyusutan berterusan US dolar dalam pasaran sepanjang minggu ini.
Pada dagangan Khamis, harga dilihat masih meneruskan kenaikan pada sesi Asia menuju paras 1.34000 namun pada pergerakan yang perlahan sehingga bersambung di awal sesi Eropah.
Zon tumpuan 1.34000 akan diuji untuk pelabur menilai sama ada harga akan menyambung penurunan semula atau kekal meneruskan kenaikan.
Kenaikan akan menguji resistance 1.34400 sekali lagi sebelum destinasi lebih tinggi adalah dijangka pada 1.35000.
Sebaliknya jika harga menjunam semula,zon RBS 1.33000 akan menjadi tumpuan semula dan juga menjadi paras sokongan untuk menahan harga jatuh lebih rendah.
Lihat gambar carta pasangan mata wang GBP/USD di bawah untuk rujukan analisis teknikal anda.


Ini Pula Reaksi Dagangan Komoditi Hitam Susulan Pengumuman Tarif Oleh China

Keyakinan bahawa OPEC+ akan menambah pengurangan pengeluaran minyak mentah sebagai tindak balas kepada impak coronavirus terhadap permintaan dan pengurangan tarif ke atas barangan import A.S telah mendorong kenaikan harga minyak hari ini.
Niaga hadapan minyak mentah Brent naik 1.56% kepada $56.14 setong manakala WTI Amerika Syarikat meningkat 2% kepada $51.83 setong.
Berdasarkan perbincangan yang dilakukan oleh Jawatankuasa Teknikal Bersama OPEC dan bukan OPEC (JTC), Arab Saudi dikatakan bersetuju untuk mengurangkan pengeluaran sekurang-kurangnya 500,000 tong sehari.
Bagaimanapun, perkara tersebut tidak dipersetujui oleh Russia yang lebih cenderung untuk melanjutkan tempoh pengurangan pengeluaran minyak mentah yang pada asalnya akan berakhir Mac ini.
 Jawatankuasa OPEC akan meneruskan perbincangan mereka untuk hari keempat pada hari ini bagi membincangkan lagi mengenai keperluan untuk mengurangkan pengeluaran minyak sebagai impak coronavirus terhadap permintaan tenaga dan pertumbuhan ekonomi global.
Semalam, Reuters melaporkan bahawa penjualan bahan api penerbangan China turun 25% pada minggu terakhir bulan Januari ekoran daripada penggantungan penerbangan domestik dan antarabangsa ke negara itu akibat penularan coronavirus.
Sementara itu dalam perkembangan terbaru perdagangan A.S-China, kenyataan Beijing untuk mengurangkan separuh daripada tarif barangan import Amerika Syarikat juga telah menyokong peningkatan dalam dagangan komoditi hitam hari ini.
Di samping itu, Pentadbiran Maklumat Tenaga (EIA) malaporkan bahawa inventori minyak mentah A.S telah meningkat lebih tinggi daripada jangkaan dengan peningkatan sebanyak 3.36 juta tong pada minggu lalu.


Pengukuhan Yen Mendorong USD/JPY Turun Ke Paras Terendah Terbaru Sejak Februari

Matawang safe-haven Yen kembali mencatatkan pengukuhan berikutan isu perang dagang yang semakin tegang.
Setelah Amerika Syarikat bertindak menaikkan kadar tarif terhadap barangan China, kini China pula telah memberi amaran untuk membalas tindakan agresif tersebut.
Dalam pertikaian antara China masih belum selesai, Amerika Syarikat dilaporkan menjadikan Mexico pula sebagai sasaran perang dagang yang seterusnya apabila mengancam untuk mengenakan tarif 5% terhadap kesemua barangan import Mexico dan bakal dinaikkan kepada 25% jika Amerika melihat masalah imigresen tidak dibendung oleh Mexico.
Ketegangan yang semakin meningkat terus menjejaskan pasaran kewangan global. Yen kembali mendapat permintaan tinggi berikutan para pelabur lebih tertarik kepada aset pelaburan berpulangan rendah yang lebih selamat.
Jika dilihat pergerakan harga pada chart pasangan matawang safe-haven USD/JPY, harga pada dagangan semalam dilihat cuba untuk membuat kenaikan dari paras Magic Pivot hingga melepasi kenaikan pada resistance MagicR1 pada indicator Moshed Magic Line semalam. Namun harga kembali membuat penurunan semula pada penghujung sesi dagangan New York.
Dagangan yang bersambung pada hari ini melihatkan penurunan ketara harga sehingga mencecah paras support 108.966 (MagicS3) pada indicator Moshed Magic Line hari ini.
Penurunan tersebut juga dilihat telah berjaya breakour paras support 109.150 yang diuji pada minggu ini dan harga meneruskan penurunan untuk mencari paras terendah yang terbaru sejak awal Februari lalu.
 Penurunan lebih rendah dijangka akan menuju ke paras sekitar support 108.500 yang telah diuji harga sebelum ini pada penghujung dagangan Januari lalu dengan sekitar 50 pips lagi tambahan penurunan harga boleh dicatatkan.
Namun jika harga kembali membuat kenaikan semula, harga berkemungkinan bergerak naik lebih tinggi dari paras-paras support pada indicator Moshed Magic Line hari ini sebelum kembali menguji paras Magic Pivot pada 109.675.
Paras tumpuan pada 110.000 yang berada lebih tinggi turut menjadi tumpuan jika harga berjaya mengekalkan momentum kenaikan.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 109.420, 109.221, 108.966.
Paras resistance: 109.874, 110.129, 110.328.


Analisis Teknikal USD/JPY – Timeframe H1 – 12/10/2018

Seperti sedia maklum, matawang safe-haven akan mendapat kelebihan apabila keadaan pasaran dilihat berisiko. Oleh itu, jika dilihat pada pergerakan harga bagi pasangan matawang USD/JPY, Yen terus memberi tekanan kepada USD untuk menekan harga ke paras lebih rendah. Pada sesi dagangan semalam, harga dilihat bergerak di sekitar paras resistance 112.200 dan menguji paras tersebut dari awal sesi pasaran Asia bersambung sehingga ke sesi pasaran New York. Kemudiannya harga berjaya breakout paras tersebut pada lewat sesi pasaran New York di mana penurunan harga mencecah ke paras support MagicS1 pada indicator Moshed Magic Line semalam.
Pada sesi pasaran Asia hari ini, harga yang dibuka rendah dari paras Magic Pivot 112.173 pada permulaan sesi kemudiannya kelihatan telah membuat kenaikan melepasi paras tersebut dan menuju ke paras resistance 112.517 (MagicR1). Jika harga kekal meneruskan kenaikan dan melepasi paras resistance tersebut, harga akan menuju ke paras resistance 112.880 (MagicR2) di mana pasaran akan melihat pula reaksi harga pada paras tumpuan ini. Sekiranya harga masih breakout paras tumpuan tersebut, jangkaan harga bakal mencapai kenaikan ke paras resistance 113.224 (MagicR3).
 Sebaliknya, jika sentimen pasaran kekal berisiko, berkemungkinan harga bakal menyambung kembali penurunan yang dibuat sebelum ini. Paras awal yang perlu diuji harga dilihat pada paras support 111.810 (MagicS1) untuk harga mengatasi paras Lower Low semalam. Jika harga berjaya breakout untuk turun ke paras lebih rendah, jangkaan harga akan menuju ke paras support 111.466 (MagicS2) terlebih dahulu sebelum harga boleh mencapai penurunan sehingga mencecah ke paras support 111.103 (MagicS3).
Terus pantau sentimen pasaran semasa yang banyak menggerakkan harga pada chart USD/JPY ini. Dalam mencari paras-paras terbaik yang menjadi tumpuan harga pada chart USD/JPY ini, teliti paras support dan resistance pada indicator Moshed Magic Line sebagai rujukan anda.

Paras support: 111.810, 111.466, 111.103.
Paras resistance: 112.517, 112.880, 113.224.


Perlu Risau Ke Dengan Lonjakan EUR/USD Di Penutup Jun?

Pelabur tidak begitu terkejut dengan pergerakan melawan arus oleh mata wang US dolar pada penutup dagangan minggu lalu yang menunjukkan penyusutan.
Kebarangkalian tersebut sudah dijangkakan dengan penyusutan US dolar terkesan oleh aktiviti pengambilan untung (profit taking) selepas pengukuhan berterusan raja mata wang itu sebelumnya.
Penyusutan di sesi akhir minggu tersebut tercetus ketika data indeks perbelanjaan peribadi pengguna Amerika Syarikat (AS) diterbitkan dengan angka yang perlahan berbanding bulan sebelumnya.
Namun, penganalisis meletakkan unjuran positif terhadap US dolar berpandukan isyarat hawkish oleh Federal Reserve (Fed) disokong oleh data pertumbuhan ekonomi yang memberangsangkan bagi suku pertama 2023.
Minit FOMC serta laporan data pekerjaan NFP AS pada minggu ini pula akan menjadi panduan untuk penetapan dasar selanjutnya oleh bank pusat.
https://soundcloud.com/intradaydotmy/sis-fx-usd-di-minggu-bergelora-37
Meneliti carta harga pasangan EUR/USD, corak penurunan harga yang dipaparkan telah dipatahkan pada penghujung minggu ketika menutup tirai dagangan suku kedua tahun ini.
Selepas penurunan harga mencecah 1.08400, harga memperlihatkan lantunan hampir 100 pips ke paras 1.09300 sebelum mendatar di atas 1.09000 menutup sesi New York.
 Menyambung pembukaan awal minggu dan bulan yang baru hari ini (Isnin), harga kekal perlahan di atas zon 1.09000 dan juga bergerak di atas paras sokongan Moving Average 50 (MA50) pada rangka masa 1 jam menjadi isyarat awal perubahan trend.
Sekiranya corak kenaikan diteruskan lagi, harga dilihat akan mencapai semula paras ketinggian 1.10000 yang menjadi rintangan semasa buat harga.
Melepasi paras tersebut akan menyokong harga mencatatkan paras ketinggian terbaru 8 minggu.
Namun, jika harga menjunam bergerak di bawah sokongan MA50 semula akan menjadi petanda awal untuk harga menyambung penurunan minggu lalu.
Mengatasi paras terendah minggu lalu 1.08400, harga bakal menguji zon tumpuan pada 1.08000 dan reaksi harga akan diteliti untuk petunjuk pergerakan selanjutnya.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Mampu Bertahan Atas Paras $1,800?

Pergerakan harga pada pasaran kewangan mula dilihat membuat ‘u-turn’ semula pada penghujung minggu.
Namun, pelabur komoditi masih positif mengharapkan dagangan emas untuk kekal meneruskan kenaikan bersambung pada minggu ini.
Pada minggu lalu, harga emas telah berjaya melonjak melepasi paras $1,800 per auns susulan reaksi pasaran selepas mesyuarat FOMC.
Pada carta harga XAU/USD yang mengukur nilai emas berbanding US dolar telah menyaksikan kenaikan sehingga $60 dari paras terendah 9 minggu pada $1,753 sehingga ke paras $1,814.00.
Namun menutup dagangan penghujung minggu, harga susut semula ke paras sekitar $1,800 tersebut dan berlegar di sekitarnya pada dagangan yang bersambung pada awal minggu ini.
Sejak sesi Asia hingga ke sesi Eropah hari ini, harga dilihat masih bergerak di paras $1,800 yang turut menguji paras sokongan Moving Average 50 (MA50) pada rangka masa 1 jam.
 Kenaikan yang berjaya diteruskan bakal menguji kembali zon rintangan 1810.00 yang diuji minggu lalu sebelum meneruskan kenaikan lebih tinggi ke sasaran harga 1830.00.
Walaupun begitu, pelabur harus berwaspada ekoran pengukuhan yang dipamerkan semula oleh US dolar boleh menekan semula harga emas untuk kembali susut.
Untuk jangkaan corak penurunan harga, pergerakan di bawah paras 1800.00 akan mendorong harga menuju ke paras sekitar 1780.00 terlebih dahulu sebelum menyambung penurunan lebih rendah ke zon 1760.00.
Perkembangan penularan varian Omicron akan terus dipantau pada minggu ini yang mempengaruhi pergerakan harga emas dalam pasaran.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Laporan Pekerjaan Australia Jadi Tumpuan Pelabur Sesi Asia Hari Ini

Matawang Euro mencatatkan kenaikan pada dagangan Rabu semalam selepas laporan bahawa Presiden Donald Trump dijangka akan menangguhkan kenaikan tarif terhadap import kereta Eropah dan bahagiannya sehingga enam bulan.
Pengumuman rasmi dijangka adalah pada Sabtu untuk Trump membuat keputusan dengan cadangan oleh Jabatan Perdagangan untuk melindungi industri auto Amerika Syarikat atas dasar keselamatan negara.
Euro sebelum itu mengalami penurunan berikutan isu Timbalan Perdana Menteri Itali, Matteo Salvini yang mengkritik undang-undang Kesatuan Eropah berkenaan had bajet. Komen oleh Salvini lebih menjadi tumpuan pasaran berbanding data pertumbuhan di Jerman untuk suku tahunan Mac dengan perbelanjaan isi rumah meningkat dan aktiviti pembinaan yang semakin rancak.
Matawang dolar Amerika Syarikat kekal didagangkan lemah berikutan risiko ke atas ketegangan perang dagang antara Amerika dan China yang berlarutan.
Tambahan lagi, data ekonomi yang dikeluarkan semalam turut mencatatkan bacaan yang merosot.
 Kadar jualan runcit jatuh -0.2% untuk bulan April jauh lebih rendah berbanding 1.7% pada bulan sebelumnya. Penurunan adalah dipercayai terkesan oleh penurunan jualan kenderaan bermotor, pakaian, peralatan dan bahan binaan.
Kadar jualan runcit teras turut mencatatkan penurunan kepada 0.1% meleset berbanding jangkaan penurunan 0.7% daripada bacaan sebelum ini iaitu pada 1.3% yang telah dikemaskini semula.
Turut dikeluarkan bersama semalam adalah data inflasi Kanada. Seperti dijangkakan kadar inflasi menurun kepada 0.4% berbanding 0.7% pada bacaan sebelum ini.
Sesi pasaran Asia hari ini tertumpu pada dagangan dolar Australia di mana laporan data pekerjaan dikeluarkan. Walaupun kadar pertambahan pekerjaan dilihat baik, namun kadar pengangguran mencatatkan angka yang meningkat sekaligus membuatkan dagangan Aussie mengalami penurunan.
Kadar pengangguran bagi bulan April meningkat kepada 5.2% meleset berbanding jangkaan angka yang menurun kepada 5.0% oleh pasaran. Angka tersebut adalah tertinggi dicatatkan sejak Ogos tahun lalu.
Selain sentimen perang dagang AS-China yang berlanjutan, data ekonomi China semalam turut membebankan dagangan semasa buat Aussie. Dan dengan laporan pekerjaan yang terbaru, Aussie berkemungkinan didagangkan paling berisiko sehingga penghujung minggu.


Analisis Teknikal AUD/USD – Timeframe H1 – 1/2/2019

Matawang dolar AUD membuat kenaikan pada chart pasangan matawang AUD/USD untuk sesi dagangan Khamis bagi mengukuhkan nilai dagangan berbanding dolar USD. Kenaikan harga hampir mencecah paras resistance MagicR1 pada indicator Moshed Magic Line sebelum USD kembali mengukuh pada sesi pasaran New York dan menekan semula harga selepas data jualan rumah baru di Amerika Syarikat yang memberangsangkan. Tambahan lagi, data ekonomi China awal pagi tadi iaitu bacaan PMI perkilangan Caixin turut mencatatkan angka yang lebih rendah daripada jangkaan penurunan.
Pada sesi pasaran Asia hari ini, harga dilihat menyambung semula penurunan pada sesi sebelumnya dan turun lebih rendah dari paras Magic Pivot 0.7268 hari ini. Harga kemudian turun lebih rendah lagi sehingga ke paras support 0.7241 (MagicS1) hampir menjelang pembukaan sesi pasaran Eropah. Jika harga meneruskan penurunan, harga bakal menguji paras tumpuan di sekitar 0.7215 (MagicS2) yang dilihat sebagai zon RBS (resistance become support). Dan sekiranya harga berjaya tembusi zon tersebut, jangkaan paras support pada 0.7187 (MagicS3) bakal menjadi destinasi tumpuan harga seterusnya.
 Namun, jika harga kembali melonjak semula dan melepasi kenaikan melebihi paras Magic Pivot 0.7268, berkemungkinan harga akan kembali meneruskan semula kenaikan pada sesi dagangan sebelum ini. Harga bakal menguji dahulu paras resistance 0.7295 (MagicR1) iaitu paras ketinggian yang dicapai harga semalam. Kemudian, kenaikan harga akan diteruskan ke paras resistance yang lebih tinggi sekitar 0.7322 (MagicR2) untuk harga mencatatkan paras ketinggian yang baru. Dan sedikit lagi kenaikan lebih tinggi harga dilihat akan menyentuh paras resistance yang berada di paras 0.7349 (MagicR3).
Pantau sentimen pasaran semasa yang mempengaruhi dagangan Aussie dan beri tumpuan pada rundingan AS-China yang dilaporkan akan diadakan lagi beberapa kali selepas ini. Terus menggunakan indicator Moshed Magic Line pada chart AUD/USD anda untuk mencari posisi terbaik dagangan setiap hari.
Paras support: 0.7241, 0.7215, 0.7187.
Paras resistance: 0.7295, 0.7322, 0.7349.


Teruskan Kenaikan, AUD/USD Capai Paras Tertinggi 5 Minggu

Matawang dolar Australia masih lagi berjaya mengekalkan pengukuhan berbanding US dolar pada minggu ini dengan kenaikan yang dipamerkan pada carta harga AUD/USD.
Mengambil kesempatan terhadap US dolar yang bergerak lemah dalam pasaran, Aussie turut disokong oleh data imbangan dagangan China yang diterbitkan semalam dengan bacaan data yang agak baik.
Namun pelabur turut berhati-hati menjelang laporan data pekerjaan Australia pada Khamis dengan jangkaan bacaan data yang merosot.
US dolar kekal pamerkan prestasi dagangan yang terburuk berbanding matawang utama yang lain dengan data tuntutan pengangguran Amerika Syarikat dijangka masih meningkat tinggi pada minggu ini.
Pergerakan harga pada carta pasangan matawang AUD/USD telah membuat kenaikan 100 pips sejak awal minggu dengan paras ketinggian dicapai semalam pada 0.64400.
Harga masih lagi bergerak di atas paras sokongan dinamik Moving Average 50 (MA50) pada timeframe 1 jam pergerakan harga menunjukkan trend masih bullish.
Sesi pasaran Asia pagi ini melihatkan harga membuat penurunan yang lemah dari paras ketinggian yang dicapai semalam berikutan data sentimen pengguna di Australia tinjauan Westpac mencatatkan bacaan yang lemah.
 Harga dijangka akan meneruskan kenaikan pada dagangan hari ini melepasi paras resistance 0.64400 sebelum mencatatkan paras ketinggian mingguan yang terbaru.
Kenaikan lebih tinggi dijangka akan menuju zon resistance pada ketinggian sehingga 0.65800 jika sentimen pasaran kekal tidak berubah.
Namun jika harga gagal meneruskan kenaikan sebaliknya membuat penurunan lebih rendah di bawah paras MA50, penurunan harga dijangka akan menuju paras 0.6300.
Trend yang bertukar bearish akan mendorong penurunan selanjutnya ke zon RBS (resistance become support) pada 0.6200.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Baca Ulasan Tentang Matawang Aussie dan US Dollar Dalam Sesi Ini Segera!

Aussie melemah pada sesi Asia selepasa data gaji Australia diumumkan. Ucapan daripada Pengerusi Fed, Janet Yellen juga menjadi tumpuan pasaran pada minggu ini.
AUD/USD merosot 0.16%, sementara USD/JPY juga menjunam 0.23%.
AUD/USD, 30 minit
USD/JPY, 30 minit
Di Australia, data gaji suku ketiga meningkat sebanyak 0.4%, dibawah peningkatan yang dijangka.
 Dalam masa yang sama, US Dollar Index yang melawan enam matawang utama kali terakhir dinilai pada 100.20.
Beberapa data AS yang positif juga meningkatkan jangkaan kenaikan kadar oleh Fed sebelum penghujung tahun ini.
Jabatan Perdagangan AS melaporkan bahawa jualan runcit meningkat pada bulan Oktober. Jualan runcit teras tidak termasuk jualan kereta juga meneruskan lonjakan dalam data yang dikeluarkan.
Selain itu, US Dollar terus didagang stabil kerana disokong oleh kekuatan dasar Trump yang dijangka akan meningkatkan pertumbuhan ekonomi dan inflasi.
Nasib TPPA Yang Pernah Mengundang Kontroversi di Malaysia Sebelum Ini Masih Lagi Jadi Tanda Tanya!


Adakah Bank Pusat New Zealand Akan Menurunkan Kadar Lagi?

NZD/USD meneruskan tren kenaikan daripada 0.7128 dan sampai ke 0.7198 disebabkan data CPI naik sebanyak 0.2% pada suku ke-tiga semalam.
Data CPI ini telah mengurangkan kebarangkalian bagi Bank Pusat New Zealand (RBNZ) untuk menurunkan lagi kadar faedahnya dan dijangka kiwi akan meneruskan kenaikan.
Jika data yang dikeluarkan baik bermakna ekonomi semasa dalam keadaan sihat. Apabila ekonomi semasa baik, bank pusat mungkin akan mengekalkan kadar faedahnya.
Jika sentimen yang bagus ini berterusan dengan data-data ekonomi yang baik dalam jangka masa yang lama, Bank pusat mungkin tidak teragak-agak untuk menaikkan kadar faedahnya. Apabila ekonomi bertambah maju, nilai matawang juga cenderung untuk meningkat.
Pada ucapan beliau semasa memotong kadar Ogos lalu, analisis dan jangkaan RBNZ menunjukkan polisi pelonggaran (Easing Policy) perlu dilakukan untuk memastikan kadar inflasi berada di antara 1 peratus ke 3 peratus.
 Kadar faedah The Reserve Bank of New Zealand (Bank pusat) berada pada 2.0%. Mesyuarat seterusnya akan diadakan pada 10 November depan dengan jangkaan kadar akan dipotong 25 mata asas menjadikan kadar baru adalah 1.75%.
Pun begitu, data CPI yang dikeluarkan semalam mengurangkan kebarangkalian pemotongan kadar. Ditambah lagi dengan data GDT Price Index (Indeks harga dagangan tenusu global) yang memberangsangkan.
Indeks harga GDT lebih kurang sama dengan CPI (indeks harga pengguna). Indeks GDT hanya mengira produk-produk tenusu.
Untuk pengetahuan anda, New Zealand adalah pengeluar utama produk tenusu dunia. Oleh itu, sebarang perubahan kepada industri ini akan memberi kesan kepada ekonomi negara ini termasuk matawang kiwi.

Data CPI UK Baik? Apa Sebenarnya CPI Ni?


Pergerakan Pasaran Tukaran Matawang dan Komoditi Setakat Ini

US Dolar masih bergerak di sekitar paras tertinggi seminggu yang lalu jika dilihat dalam indeks US dolar, di mana matawang euro masih lagi tertekan disebabkan ketidaktentuan politik Jerman.
Selepas mengukuh berbanding matawang-matawang utama pada Isnin, kini greenback dilihat lemah pada pukul 10.45 malam pada Selasa. Paling ketara adalah AUD/USD yang naik 0.40% dan USD/JPY susut 0.31% setakat ini.
Matawang Aussie dolar adalah yang paling banyak mendapat keuntungan pada Selasa selepas komen hawkish oleh Gabenor Philip Lowe. Aussie dolar mengukuh berbanding semua matawang utama hari ini.
Euro pula adalah matawang paling lemah hari ini dengan merekod kejatuhan sehingga 0.50% berbanding Aussie.
Pasaran minyak mentah
 Harga minyak mentah kini tertumpu kepada data inventori U.S. yang akan dikeluarkan pada Khamis. Harga minyak mentah WTI (West Texas Intermediate) setakat ini merekod kenaikan 0.50% pada Selasa.
Pengeluar minyak OPEC dan Non-OPEC akan telah memotong pengeluaran sejak awal tahun ini dan mereka dijangka akan bermesyurat sekali lagi pada 30 November untuk memutuskan pelanjutan pemotongan.
Pasaran emas
Emas membuat kenaikan hari ini sehingga 0.67% setakat pukul 10.55 malam. Emas mengalami kejatuhan pada Isnin yang disebabkan oleh pengukuhan US dolar. Sentimen pemotongan cukai US juga masih memberi risiko kepada penurunan kepada US dolar.
Umum mengetahui emas adalah sensitif terhadap pergerakan US dolar, dan kebiasaanya kedua-dua instrumen ini bergerak bertentangan seperti yang dapat dilihat dengan kejatuhan USD/JPY ketika ini dengan kenaikan harga emas setakat pukul 10.58 malam.


US Dolar Bergerak Lemah, AUD/USD Pamer Kenaikan Dagangan Awal Minggu

Pergerakan pasaran perlahan pada permulaan dagangan minggu ini dengan ketiadaan data ekonomi utama pada Isnin.
Matawang US dolar dilihat bergerak lemah pada sesi Asia menyambung penyusutan pada penghujung dagangan minggu lalu.
Matawang komoditi pula menampil pergerakan yang meyakinkan dengan dolar Australia dan New Zealand mencatatkan kenaikan berbanding US dolar.
Dolar Aussie pamerkan kenaikan pada carta pasangangan matawang AUD/USD bermula awal sesi Asia hari ini dengan kenaikan telah melepasi paras ketinggian minggu lalu.
Pada minggu lalu, Aussie bergerak lemah pada awal minggu namun mula mempamerkan pengukuhan pada penghujung dagangan minggu lalu dan bergerak di atas paras sokongan Moving Average 50 (MA50) pada timeframe 1 jam pergerakan harga di carta AUD/USD.
Harga dilihat sedang menguji paras resistance sekitar 0.6440 yang diuji pada 2 minggu lalu yang gagal ditembusi sebelum penurunan ketara dipamerkan harga.
 Jika harga berjaya tembusi resistance tersebut, paras ketinggian terbaru 8 minggu akan dicatatkan dan mungkin boleh mencapai sehingga ke paras 130 pips lebih tinggi.
Namun Aussie berisiko untuk bergerak lemah dengan data inflasi Australia bagi suku pertama 2020 yang akan diterbitkan pada sesi Asia esok hari dengan jangkaan bacaan data yang lemah.
Penurunan harga berkemungkinan akan menguji semula paras sokongan dinamik MA50 sebelum menuju zon support di bawah paras 0.6300.
Penurunan lebih rendah akan menuju pula paras tumpuan pada 0.6200 yang merupakan zon RBS (resistance become support).
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Tidak Lepas Peluang Untuk Mendaki Di Kala Kelemahan USD

Meneliti kepada carta pergerakan harga GBP/USD, harga tampaknya kembali meningkat di sesi dagangan Isnin setelah melengkapkan corak inverted head and shoulders pada rangka masa 1 jam yang memberi isyarat awal untuk perubahan trend.
Lonjakan daripada paras terendah 5 minggu itu juga telah menghasilkan kenaikan melebihi 150 pips dan menghampiri trendline resistance serta zon SBR (support become resistance) 1.36000.
Momentum kenaikan tersebut turut memperlihatkan harga sudah melepasi paras halangan Moving Average (MA50) untuk memberi petunjuk awal yang harga mampu untuk melonjak lebih garang.
Nampaknya matawang USD dilihat masih gagal untuk kembali meraih pengukuhan meski pun penerbitan data NFP Amerika Syarikat (AS) diterbitkan dengan bacaan yang positif pada minggu lalu.
Manakala terbitan indeks harga pengeluar AS (PPI) serta sekali lagi ucapan Federal Reserve (Fed) pada sesi New York malam ini akan menjadi rujukan kepada pelabur bagi menilai reaksi pergerakan USD.
Matawang Pound pula masih mengekalkan rentak pengukuhan setelah mengambil ruang walaupun telah dikecewakan oleh kenyataan daripada Bank of England (BOE) mengenai langkah pengetatan polisi.

 Isyarat trend bullish lebih jelas bakal dilihat jikalau pergerakan harga melepasi trendline resistance serta menguji zon SBR 1.36000 sebelum jangkaan harga akan mendaki untuk uji zon SBR 1.37000.
Trend kenaikan yang agresif berkemungkinan akan memacu harga pada carta GBP/USD mencapai zon rintangan mahupun merupakan paras ketinggian 35 hari di paras sekitar 1.38000-1.38300.
Namun sekiranya trendline resistance itu berjaya membendung lonjakan harga yang lebih tinggi akan menyaksikan harga membuat LH (lower high) terbaharu untuk meneruskan penyusutan semula.
Penurunan yang ketara akan mendorong pergerakan harga kembali mencecah zon RBS (resistance become support) 1.35000 atau bakal terus mengekalkan kejatuhan ke zon sokongan 1.34000.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kesatuan Eropah Beri Isyarat Positif Terhadap Isu Brexit!

Kesatuan Eropah keluarkan kenyataan yang lebih optimis tentang prospek kesepakatan Brexit pada hari Selasa selepas U.K menghantar cadangan yang telah dinilai semula.
Kedua-dua belah pihak telah bekerja keras 2 hari ini bagi mencapai kesimpulan tentang perjanjian Brexit sebelum sidang kemuncak pada minggu ini. Perunding Britain dilaporkan akan membawa pelan cadangan mereka ke Brussels hari ini yang bertujuan untuk menangani isu kastam dan sempadan Ireland dalam usaha mencapai perjanjian Brexit.
Menurut kenyataan Ketua perunding Brexit EU Michel Barnier bahawa kemungkinan untuk mendapatkan perjanjian Brexit pada minggu ini adalah tidak mustahil.
 Jika persetujuan dapat dicapai, Perdana Menteri Boris Johnson akan dibenarkan untuk membentangkan pelan beliau di hadapan Parlimen UK pada hari Sabtu dan secara tak langsung dapat mengelak daripada penangguhan selepas 31 Oktober.
Sebagaimana menurut Menteri Luar Negeri Irish, Simon Coveney bahawa hari ini adalah hari yang penting, jika terdapat persetujuan dalam perjumaan minggu ini ia menandakan satu permulaan besar.
Susulan daripada laporan yang dikeluarkan, matawang pound mengukuh keparas tertinggi 3 bulan berbanding US dolar dengan mencatat pengukuhan sebanyak 0.5% kepada paras bacaan $1.2663.


USD/CAD Seakan Beri ‘Signal’ Untuk Jatuh Lebih Rendah

Dolar Kanada dilihat kembali bergerak kukuh semula dalam pasaran berikutan didorong oleh peningkatan harga minyak mentah di mana emas hitam tersebut merupakan eksport utama Kanada.
Faktor yang menyokong lonjakan semula harga minyak adalah laporan inventori minyak mentah Amerika Syarikat (AS) yang mencatatkan kejatuhan ketara pada minggu lalu.
Hal ini akan mendorong peningkatan terhadap permintaan minyak di mana Amerika Syarikat merupakan antara negara pengguna minyak terbesar di dunia.
Seperti yang dilihat pada carta harga pasangan mata wang utama USD/CAD, harga mula susut semula pada sesi New York semalam selepas kenaikan pada sesi sebelumnya menguji paras rintangan 1.27800.
Penurunan harga turut didorong oleh faktor penyusutan semula US dolar menjelang mesyuarat FOMC pada awal pagi Khamis dengan jangkaan polisi yang lebih longgar oleh Federal Reserve (Fed).
Harga telah pamerkan sekitar 90 pips penurunan ke zon support 1.26900 sehingga penghujung sesi dagangan New York sebelum kenaikan semula harga dilihat pada sesi Asia hari ini (Rabu).
 Kenaikan harga walau bagaimanapun terhalangan pada halangan Moving Average 50 (MA50) pada rangka masa 1 jam pergerakan harga dan menunjukkan tanda-tanda untuk menyambung semula penurunan di awal sesi Eropah.
Penurunan semula harga akan menguji zon 1.26900 sebelum penurunan lebih rendah akan mencecah sehingga ke paras sokongan pada 1.26300 atau paras 1.26000.
Sebaliknya jika harga berjaya melonjak di atas paras MA50, harga akan menguji sekali lagi zon resistance 1.27800 yang telah diuji 2 hari berturut-turut.
Melepasi rintangan tersebut akan mendorong sasaran untuk kenaikan harga seterusnya pada zon 1.28300.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Perniagaan Jerman Mengukuh Pada September

Keyakinan terhadap pasaran perniagaan Jerman sedikit rendah dalam bulan September ini, namun hampir menghampiri catatan tertinggi. Hal ini menujukkan bahawa pertumbuhan ekonomi zon Eropah masih lagi kuat.
Business Climate Index (Indeks iklim perniagaan) menurun sedikit kepada 115.2 bulan ini berbanding bulan Ogos pada paras 115.7 dan sedikit tersasar daripada jangkaan 116.0. Laporan ini dikeluarkan oleh Institut Penyelidikan Jerman.
Hal yang sama juga pada Current Assessement Index (Indeks penilaian semasa), menurun kepada 123.6 dalam bulan September daripada 124.7 pada bulan lepas. Kejatuhan ini melebih daripada jangkaan, dimana unjuran jangkaan pada 124.8.
 Businesss Expectation Index (Indeks jangkaan perniagaan), yang mengukur tingkahlaku terhadap prospek perniagaan dalam tempoh 6 bulan jatuh sedikit kepada paras 107.4 bulan ini berbanding bulan lepas pada 107.8, sedikit tersasar daripada jangkaan 107.9.
Indeks bulan ini adalah berdasarkan kaji selidik 7000 syarikat Jerman dalam industri pembuatan, pembinaan, sektor jualan borong dan runcit.
EUR/USD bergerak di sekitar 1.1888 pada jam 6.10 petang berbanding sejak data ini dikeluarkan adalah pada 1.1909. Manakala EUR/GBP pada pada paras 0.8793 berbanding 0.8812.
Dalam masa yang sama, pasaran saham Eropah naik ke paras tertinggi sejak pembukaan. Germany’s Dax meningkat sebanyak 0.2%, EURO STOXX 50 juga sama pada 0.2%, France’s CAC 40 meningkat 0.1%, manakala London’s FTSE 100 jatuh 0.2%.


Analisis GOLD – Disangka Jatuh, Emas Lonjak Ke Paras $1,875

Menjadi perkhabaran gembira buat pelabur emas ketika dagangan Rabu semalam di mana harga emas kembali menunjukkan kenaikan semula.
Pada mulanya, menjelang pembukaan sesi New York harga dilihat kembali membuat penurunan seperti yang dilihat pada carta harga XAU/USD yang mengukur nilai emas berbanding US dolar.
Namun, selepas harga turun menguji paras sokongan Moving Average 50 (MA50) pada rangka masa 1 jam pergerakan harga, kenaikan dipamerkan semula melepasi paras 1850.00.
Lonjakan harga sekitar 370 pips ke paras sekitar 1870.00 membuatkan pelabur lebih yakin untuk nilai logam kuning itu terus bergerak lebih tinggi pada minggu ini.
Pergerakan harga yang bersambung pada Khamis dilihat lebih perlahan di sesi Asia manakala harga sedikit susut selepas menyentuh paras rintangan 1875.00 di awal sesi Eropah.
Jika rintangan tersebut gagal ditembusi harga, berkemungkinan pelabur akan menyaksikan penurunan semula harga emas ke paras 1850.00 atau lebih rendah lagi menuju ke paras tumpuan 1800.00.
 Sebaliknya, sekiranya harga berjaya melonjak melepasi rintangan 1875.00, kenaikan lebih tinggi harga disasarkan semula ke paras 1900.00.
Pelabur masih lagi meneliti dan memahami dasar-dasar yang diperkenalkan oleh Joe Biden pada awal tempoh beliau berkhidmat sebagai Presiden Amerika Syarikat yang baru.
Berkemungkinan terdapat dasar yang diusulkan akan mempengaruhi pandangan pelabur terhadap unjuran emas pada masa hadapan.
Lihat gambar carta pasangan harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pertumbuhan Ekonomi US Pada Suku Keempat Perlahan

Bacaan terbaru bagi pertumbuhan ekonomi US (GDP) pada suku keempat kurang memberangsangkan dengan hanya kenaikan 1.9%. Ini lebih rendah daripada bacaan pada suku ketiga yang mencatatkan kenaikan 3.5%.
Perbelanjaan peribadi (Personal Consumption Expenditure, PCE) merekodkan kenaikan tahunan sebanyak 2.5% dari 3.0% sebelum ini.
Data pelaburan begitu positif dengan kenaikan sebanyak 10.7% pada suku yang sama, dipandu oleh pemulihan dalam pelaburan penduduk.
 Eksport bersih pula memberikan sumbangan yang signifikan kepada kemerosotan data kali ini dengan kejatuhan mendadak dalam eksport pertanian.
Indeks PCE secara keseluruhan (Personal Consumption Expenditure, PCE) meningkat 2.2% dari 1.5% sebelum ini, jika dibandingkan dengan jangkaan kenaikan 2.1%.
Kemerosotan dalam eksport akan menjadi tumpuan, kerana sumbangannya kepada data negatif hari ini. Ditambah lagi dengan pendirian ‘protectionism‘ dalam ekonomi US ketika ini.
US dolar melemah sejurus data dikeluarkan dengan Usd/Jpy jatuh ke paras di bawah 115.00, tetapi tiada penjualan US dolar yang berterusan dilihat dalam pasangan matawang ini pada masa artikel ini ditulis. Eur/Usd sedang menguat dan ketika ini didagangkan di 1.0705.


Lanjutan Perjanjian Hingga Sembilan Bulan Sudah ‘Priced-In’, Harga Minyak Tertekan

Pasaran minyak mentah terus dipengaruhi oleh keputusan OPEC dalam mesyuarat pada Khamis. Selepas keputusan OPEC melanjutkan pemotongan bekalan sehingga sembilan bulan, harga minyak mentah masih dilihat berada di bawah tekanan sehingga kini.
Tekanan terhadap pasaran ini dipercayai disebabkan kekecewaan pasaran kerana jumlah pemotongan yang kurang dari harapan pasaran ditambah lagi dengan tiada lagi negara bukan-OPEC menyertai perjanjian ini. Hal ini dilihat akan membebankan Rusia yang bertanggungjawab mewakili pengurangan dari negara-negara bukan OPEC.
Perjanjian tersebut walaubagaimanapun menepati jangkaan pasaran di mana harga minyak mentah telah menyerap pemotongan sehingga sembilan bulan sejak minggu lalu. Di mana situasi seperti ini suda ‘priced-in‘ dan apabila ia diumumkan secara rasmi, harga jatuh yang menepati situasi yang disebut sebagai “buy the rumour sell the fact“.
 Sejak pengumuman OPEC pada Khamis, minyak mentah masih gagal memulih dari kejatuhan hampir $3 setong. Kini minyak WTI didagang di sekitar $48.67 setong manakala minyak Brent di sekitar $51.44 setong.
Keadaan terkini US dolar yang mudah dipengaruhi oleh sentimen politik memberi sedikit sokongan kepada harga minyak, walaubagaimanapun ia diseimbangkan oleh sentimen buruk pasaran minyak yang lebih dominan.
Pasaran melihat pengurangan sehingga sembilan bulan ini akan membuka peluang kepada pengeluar-pengeluar minyak dari US untuk meningkatkan pengeluaran. Hal ini akan menjadi penghalang kepada OPEC untuk menstabilkan semula pasaran ke paras yang optimum.


Isi Penting Dari Ucapan-Brexit, Sentimen UK Positif

Dalam ucapan Perdana Menteri Britain Theresa May di Lancaster House, beliau menjelaskan pendirian kerajaan terhadap Brexit. May yakin perjanjian akan dapat dicapai, tetapi UK tidak mahu menjadi ahli dalam pasaran tunggal dan proses Brexit akan diteruskan bergantung kepada undian di Parlimen UK.
Theresa May mahu ahli Kesatuan Eropah (EU) yang lain tahu bahawa beliau mahu EU terus berjaya. Dalam konteks ini, undian UK bukanlah undian menentang nilai-nilai yang ada di Kesatuan Eropah. Walaupun UK meninggalkan EU, bukanlah bermakna UK meninggalkan Eropah.
Beliau juga menegaskan, UK tidak mahu keahlian dalam beberapa komponen EU sahaja, seperti yang gunapakai terhadap negara Norway.
 Beliau akan berusaha untuk memuktamadkan perjanjian perdagangan-bebas dengan EU, dan menegaskan sekali lagi, ia tidak bermaksud keahlian UK di dalam pasaran tunggal EU.
May mahu perjanjian ini dimeterai sebelum tempoh dua tahun berakhir, dan memberi amaran supaya EU tidak mengambil pendirian yang membebankan UK dalam perjanjian tersebut, dimana perjanjian yang tidak dimeterai adalah lebih baik, daripada perjanjian yang langsung tidak menguntungkan Britain.
Secara keseluruhan, jangkaan sebelum ini bahawa UK mahu meninggalkan Kesatuan Eropah dan pasaran tunggal menjadi kenyataan. Tetapi, May mahu ‘perjanjian kerjasama’ yang melibatkan perdagangan bebas-cukai bersama EU. Hal ini bermaksud, jika perjanjian dimeterai, UK masih boleh mengakses pasaran tunggal ini.
Sejurus sahaja May selesai berucap, Gbp/Usd menguat 135 pip dari 1.2212 ke paras 1.2347.


Sentimen Terkini Pasaran Sesi Asia : AUD/USD Menjunam, GBP/USD Melonjak

Aussie didagang agak lemah dalam awal dagangan sesi Asia pada Khamis menjelang pengumuman laporan PMI utama di China dan laporan domestik ke atas perbelanjaan modal.
AUD/USD menjunam sebanyak 0.7430, dengan penurunan sebanyak 0.48 peratus. Dalam masa yang sama, USD/JPY didagang sedikit berubah kepada 110.77 manakala GBP/USD meningkat sebanyak 0.26 peratus.
Di Australia, perbelanjaan modal swasta bagi suku pertama dijangka bakal meningkat sebanyak 0.8 peratus. Selain itu, data jualan runcit juga meningkat sebanyak 0.3 peratus.
Selain itu, data pembuatan PMI Caixin di China pada bulan Mei dijangka mengalami peningkatan sebanyak 50.1.
 Data pembuatan PMI China bagi bulan Mei dicatat pada 51.2 pada bulan Mei berbanding jangkaan sebanyak 51.0. Dalam masa yang sama, data PMI bukan dari sektor pembuatan juga meningkat ke tahap 54.5 pada bulan ini berbanding 54.0 yang dilapor pada bulan sebelumnya.
US Dollar Index yang mengukur kekuatan US Dollar pula kali terakhir dinilai menurun sebanyak 0.34 peratus.
Semalam, US Dollar didagang melemah berbanding dengan matawang uatam yang lain selepas beberapa pertumbuhan ekonomi menunjukkan kelemahan dalam laporan sektor perumahan dan pembuatan AS.
Di tempat lain, syarikat penyelidikan Panelbase mengatakan bahawa calon Parti Buruh iaitu Theresa May kini telah menambah sokongan sebanyak 15 mata, sekali gus mengurangkan kebimbangan terhadap tinjauan awal yang dijalankan oleh YouGov sebelum ini.
Pihak Berkuasa Membekukan Sejumlah RM177 Juta Dari 91 Akaun Milik MBI


Kenapa USD Masih Kuat Walaupun Data AS Lemah?

Mata wang US dolar terus mengukuh pada sesi Asia, manakala pound pula susut rendah selepas keputusan mesyuarat polisi Bank of England (BOE).
Raja mata wang itu yang meraih pengukuhan pada sesi Eropah sebelum ini, dilihat terus melanjutkan kenaikan walaupun telah diperlihatkan oleh beberapa penerbitan data pada sesi New York.
Indeks harga pengeluar Amerika Syarikat turut menyederhana kepada 2.3% daripada 2.7% pada bulan April, dengan kenaikan tahunan terkecil dalam tempoh 2 tahun.
Selain itu, tuntutan faedah pengangguran AS pula melonjak ke paras tertinggi satu setengah tahun pada minggu lepas.
Daripada kedua-dua data ini, ia sepatutnya mendorong kelemahan buat dagangan US dolar tetapi sebaliknya mata wang gergasi itu meningkat.
 Beralih ke dagangan pound, keputusan BOE telah menyaksikan kenaikan kadar faedah sebanyak 25 mata asas kepada 4.50%, iaitu tertinggi 15 tahun.
Namun, gabenor BOE Andrew Bailey berkata bahawa kenaikan seterusnya dalam kadar faedah mungkin tidak lagi diteruskan berdasarkan ramalan bank pusat.
Ini menyebabkan mata wang pound merosot rendah dari paras tertinggi satu tahunnya.
Sementara itu, euro tergelincir lebih jauh ke paras harga 1.0900 selepas ditekan oleh dagangan dolar greenback yang lebih kukuh.
Dolar Aussie dan New Zealand diperdagangkan mendatar setelah ditolak jatuh oleh US dolar, dengan pelabur dolar kiwi kini memberi tumpuan kepada data jangkaan inflasi New Zealand pada sesi Asia.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


Analisis GOLD – Mampu Ke Emas Bangkit Semula?

Lebih parah apabila pelabur terpaksa menyaksikan kejatuhan ketara dagangan emas pada Khamis semalam susulan pengukuhan berterusan US dolar.
Pada carta harga XAU/USD yang mengukur nilai emas berbanding US dolar, harga merosot lebih rendah sehingga ke bawah paras 1800.00 yang dilihat sebagai paras sokongan harga.
Namun selepas harga mencecah ke paras terendah sekitar 1785.00, momentum penurunan mula suram dan harga bergerak perlahan sehingga ke penghujung sesi New York berakhir.
Dagangan emas perlahan bersambung pada sesi Asia pagi ini, namun harga dilihat pamerkan lonjakan semula pada sesi Eropah di atas paras 1800.00.
Pelabur berwaspada terhadap dagangan penghujung minggu berikutan laporan pekerjaan NFP Amerika Syarikat (AS) akan diterbitkan pada jam 9.30 malam waktu Malaysia.
Pergerakan harga dijangka akan lebih agresif ketika laporan diterbitkan khususnya bagi mata wang US dolar yang turut akan mempengaruhi nilai emas dalam pasaran.
Pelabur masih melihat trend bearish pada carta harga emas dengan pergerakan harga masih di bawah halangan Moving Average 50 (MA50) pada rangka masa 1 jam yang akan menghalang kenaikan lebih tinggi.
 Melepasi halangan tersebut akan kembali memberikan isyarat perubahan trend bullish pada carta XAU/USD sementara zon rintangan pada 1820.00 akan diuji.
Seterusnya kenaikan semula harga dilihat akan menuju semula ke paras tumpuan 1850.00.
Sebaliknya jika harga kembali menyambung semula penurunan di bawah paras 1800.00, paras terendah yang dicecah harga semalam sektiar 1785.00 akan diuji.
Penurunan harga yang diteruskan akan menuju pula zon support 1765.00 yang menjadi paras sokongan harga pada dagangan November tahun lalu.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pertemuan OPEC, Non-OPEC Di Rusia, Apa Yang Kita Tahu Setakat Ini?

Pertemuan antara Gabungan Jawatankuasa Pemantau OPEC/non-OPEC (JMMC) semalam telah membincangkan perkembangan terkini isu pemotongan bekalan minyak mentah di mana keputusan dan kenyataan mereka akan memberi kesan langsung terhadap pasaran minyak dunia walaupun terhad.
Antara ulasan-ulasan utama hasil pertemuan semalam adalah seperti berikut:

JMMC memeriksa hasil penyelidikan Jawatankuasa Teknikal Bersama (JTC) kearah pemulihan dan keseimbangan pasaran minyak mentah.

Menurut JTC, permintaan minyak mentah dunia telah meningkat kepada 2 juta tong sehari untuk separuh tahun kedua, di mana akan membantu dalam penurunan simpanan minyak mentah komersial.

Sehingga Jun 2017, ahli-ahli OPEC/non-OPEC telah mematuhi 98% daripada jumlah pemotongan bekalan minyak yang di perlukan.

Walaupun dengan banyak usaha yang signifikan bagi mengurangkan pengeluaran, hasil daripada beberapa negara mungkin boleh dilihat lebih baik daripada itu.

Menyediakan pelan baru untuk bantu pengeluar mencapai 100% syarat pemotongan.

Perjanjian mungkin akan di lanjutkan selepas Mac 2018 sekiranya memerlukan langkah-langkah tambahan bagi mecapai kestabilan pasaran.

Beberapa tindakan susulan telah di tentukan bagi memastikan pematuhan isyarat mencapai 100% seperti menamakan dan berunding dengan ahli-ahli yang tidak mencapai peratus pematuhan yang memuaskan serta berbincang secara bersemuka dengan mereka yang terlibat.
Libya dan Nigeria masih di kecualikan dalam perjanjian berikutan mereka masih dalam peringkat pemulihan. Namun, jawatankuasa JMMC akan sentiasa mengawasi perkembangan kedua negara ini dan mungkin kuota pengeluaran akan di perkenalkan sekiranya mereka menganggu keseimbangan permintaan dan bekalan pasaran.
Selain itu, pengerusi non-OPEC, Alexander Novak turut menegaskan, Libya dan Nigeria akan terlibat bersama dalam perjanjian selepas pengeluaran minyak mereka stabil.
Secara keseluruhannya, ahli-ahli yang terlibat cuba untuk mengekalkan jangkaan positif terhadap pasaran minyak mentah, dan Setiasausaha agung OPEC turut menyebut, kadar kestabilan pasaran minyak mentah di jangka akan meningkat pada separuh kedua 2017.


Ini Yang Terjadi Kepada US Dollar Sementara Menunggu Ucapan Penting Dari Yellen!

US Dollar didagang berhampiran paras tertinggi dalam tempoh 3 minggu berbanding sekumpulan matawang yang lain pada Selasa kerana menunggu pandangan yang akan disuarakan oleh Pengerusi Fed, Janet Yellen berkaitan dengan petunjuk terkini mengenai kenaikan kadar faedah oleh bank pusat.
US Dollar Index didagang hampir tidak berubah hari ini daripada puncak tertinggi yang dicatat pada Isnin.
Berbanding matawang Yen, US Dollar menyusut kepada 113.69 Yen.
USD/JPY, 30 minit
Yellen dikatakan akan membentangkan laporan setengah tahun bank pusat yang berkaitan dengan dasar monetari kepada Jawatankuasa Perbankan Senat pada hari Selasa diikuti oleh laporan kewangan setengah tahun kepada Jawatankuasa Kewangan White House.
 Pengarah Firma Penyelidikan Pertukaran Wang Asing Global di Tokyo iaitu Kaneo Ogino mengatakan bahawa orang ramai hanya menanti ucapan Yellen. US Dollar juga berpotensi untuk bergerak mengikut “arah” ucapan Yellen.
Namun begitu, beberapa pengeksport Jepun yang menjual Dollar pada masa ini dilihat agak kecewa kerana ia tidak bergerak lebih tinggi selepas pertemuan Abe dan Trump hujung minggu lalu.
Presiden Fed Dallas, Robert Kaplan yang akan mengundi untuk penetapan dasar pada tahun ini mengatakan bahawa bank pusat Amerika Syarikat perlu bertindak segera untuk menaikkan kadar secara beransur-ansur sebelum berdepan dengan risiko yang lain.
Dalam sesi ini juga, matawang Euro yang berdepan dengan tekanan gara-gara krisis politik di Perancis juga telah kembali stabil.
EUR/USD, 30 minit
Geopolitik & Monetari : Dua Tumpuan Pasaran Ketika Ini!


Sentimen Terkini Pasaran Forex : CAD Matawang Paling Lemah Setakat Ini

Matawang US dollar masih lemah berbanding beberapa matawang utama yang lain pada awal sesi New York dengan aset safe-haven ketika ini mendapat permintaan disebabkan tercetusnya sentimen berisiko dalam pasaran.
Indeks US dollar yang mengukur kekuatan matawang greenback berbanding matawang utama yang lain susut 0.16% setakat pada pukul 10.46 malam dengan pair USD/JPY dilihat melemah secara mendadak pada pukul 9.45 malam tadi disebabkan pengukuhan Yen secara keseluruhan.
Major pair EUR/USD membuat kenaikan sebanyak 0.13% dengan GBP/USD naik sebanyak 0.26%. USD/JPY pula susut 0.38%, USD/CAD naik sehingga 0.69%. USD/CHF membuat penurunan sebanyak 0.51% dengan pengukuhan aset safe-haven secara keseluruhan. AUD/USD dan NZD/USD masing-masing membuat kenaikan 0.04% dan 0.43%.
Matawang paling kuat setakat ini adalah Swissy dan Yen, manakala matawang paling lemah adalah CAD. Dengan menggabungkan matawang paling kuat dan lemah, pair CAD/CHF dan CAD/JPY masing-masing jatuh sehingga 1.20% dan 1.08%.
Aset safe-haven mendapat permintaan tinggi apabila tercetusnya sentimen berisiko (risk-off) oleh Amerika Syarikat. Setiausaha perdagangan Amerika Syarikat, Wilbur Ross dalam sidang media menyampaikan keputusan terkini kerajaan tentang tariff.
 Ross menyatakan bahawa Kesatuan Eropah (EU), Kanada dan Mexico akan berhadapan dengan tariff aluminium dan keluli bermula pada tengah malam waktu New York. Kadar cukai yang ditetapkan adalah 25% untuk import keluli dan 10% untuk import aluminium.
CAD adalah matawang yang paling banyak tertekan dengan tariff ini akan berkuatkuasa pada esok hari.
US dollar menguat pada pukul 8.30 malam selepas daripada pengumuman data inflasi Amerika Syarikat untuk bulan April menunjukkan isyarat bahawa pertumbuhan ekonomi mula mendapat momentum pada awal suku kedua.
Perbelanjaan pengguna yang mewakili hampir 70% daripada ekonomi Amerika Syarikat melonjak sebanyak 0.6% pada bulan lalu, iaitu peningkatan terbesar dalam tempoh lima bulan. Bacaan ini juga melebihi jangkaan kenaikan 0.4%.
Namun, disebabkan oleh pengumuman tariff oleh Wilbur Ross, US dollar dilihat melemah setakat pada pukul 10.55 malam pada Khamis.


Analisis Teknikal Jangka GOLD Bakal Cecah Paras $1900!

Terkejut melihat pergerakan harga emas? Sejak semalam sehingga sesi Asia pagi ini, carta XAU/USD telah pamerkan lonjakan sehingga 500 pips!
Faktor utama yang mendorong kenaikan mendadak harga emas minggu ini adalah disebabkan penjualan besar-besaran US dolar dalam pasaran yang melemahkan matawang Amerika Syarikat (AS) itu.
Selain didorong oleh laporan positif ujian Covid-19, sentimen positif pasaran turut disokong oleh kesepakatan fiskal Eropah serta rundingan rangsangan tambahan AS yang akan memberikan gambaran pemulihan ekonomi pada kadar lebih pantas.
Selepas pamerkan kenaikan bertenaga pada dagangan Selasa, sesi Asia pagi ini melihatkan lonjakan harga diteruskan lagi. Trend kenaikan harga emas ini telah mendorong harga mencapai paras tertinggi terbaru 9 tahun.
Awal minggu melihatkan harga pada carta XAU/USD telah berjaya bergerak melepasi zon resistance yang diuji pada 2 minggu sebelumnya berturut-turut.
Kenaikan harga seterusnya berkemungkinan akan menguji kembali zon resistance harga yang pernah diuji pada tahun 2011 dahulu iaitu sekitar paras 1900.00!
 Penurunan harga yang berlaku berkemungkinan akan kembali semula ke zon RBS (resistance become support) 1815.00 atau paras tumpuan 1800.00 sebelum harga kembali membuat kenaikan semula.
Namun jika penurunan harga terus ke paras lebih rendah, pelabur akan mula menjangkakan semula untuk trend bearish bagi dagangan emas.
Sentimen pasaran akan terus dipantau untuk pelabur menilai arah pergerakan harga emas yang selanjutnya.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sebab Dolar NZD Menjunam Sebentar Tadi

Matawang dolar New Zealand pada sesi pasaran Asia hari ini mengalami kejatuhan apabila laporan terbaru daripada bank pusat bahawa Timbalan Gabenor Reserve Bank of New Zealand (RBNZ), Geoff Bascand menyatakan peningkatan pada modal simpanan bank (bank capital) akan mendorong kepada situasi pemotongan kadar faedah.
Bascand memberitahu bahawa RBNZ sedang dalam perancangan untuk meningkatkan keperluan modal untuk bank dari masa ke masa dan menambah lagi bahawa dengan tindakan tersebut akan menjurus kepada pengetatan margin pada keadaan kewangan seterusnya akan mendorong kepada tindakan penurunan kadar.
Pergerakan harga pada pasangan matawang NZD/USD telah menjunam sekitar 50 pips selepas laporan tersebut dikeluarkan sebentar tadi.
Harga pada chart NZD/USD yang bergerak di bawah paras Magic Pivot 0.6825 hari ini kemudiannya telah turun menguji paras RBS (resistance become support) pada 0.67700 juga berhampiran paras support MagicS1 pada indicator Moshed Magic Line.
Jika Kiwi terus didagangkan lemah, harga mampu mencecah penurunan sekitar tambahan 40 pips lagi penurunan menuju ke paras zon support pada 0.67300.
 Berkemungkinan juga harga akan membuat pembetulan harga (correction) ke paras SBR (support become resistance) pada 0.68200 atau paras Magic Pivot dahulu sebelum kembali menyambung penurunan semula.
Lihat gambar chart NZD/USD di bawah untuk membantu anda mencari peluang terbaik untuk posisi dagangan anda beserta kawalan risiko yang bersesuaian.

Lihat paras support dan resistance pada indicator Moshed Magic Line untuk rujukan analisis teknikal anda.
Paras support: 0.6773, 0.6745, 0.6693.
Paras resistance: 0.6852, 0.6904, 0.6932.


EUR/JPY Panjat Ke Paras Tertinggi Terbaru Sejak Januari 2015!

Pergerakan harga pada carta pilihan pasangan mata wang EUR/JPY kekal cemerlang meneruskan kenaikan pada corak bullish bersambung pada dagangan minggu ini.
Mata wang Euro dilihat berjaya mengekalkan pengukuhannya ke atas Yen menjelang mesyuarat bank pusat Eropah (ECB) pada minggu ini.
Namun, jika keputusan mesyuarat tidak memihak kepada Euro, berkemungkinan perubahan arah pergerakan harga boleh berlaku membuatkan pelabur berjaga-jaga.
Sementara Yen gagal dipacu oleh sentimen pasaran yang tidak menentu dengan tumpuan adalah terhadap faktor fundamental bank pusat yang terus mengekalkan dasar monetari yang longgar di Jepun.
Justeru, jika diperhatikan pergerakan harga pada carta EUR/JPY, selepas mendatar di zon 136.500 pada penghujung Mei lalu, harga mula paparkan prestasi memberangsangkan dengan memacu ke paras lebih tinggi sejak minggu lalu.
Bersambung pada dagangan minggu ini, kenaikan harga yang telah mencapai sekitar 142.00 dan telah merekodkan paras tertinggi untuk tempoh 7 tahun!
Peningkatan di awal minggu ini pada mulanya dilihat telah berjaya mengekalkan harga di atas zon 140.00 yang merupakan zon rintangan pada dagangan Jun 2015 lalu.
 Trend harga kekal bullish dengan pergerakan harga terus disokong oleh paras Moving Average 50 (MA50) pada rangka masa 1 jam di carta EUR/JPY tersebut.
Kenaikan harga jika diteruskan lebih tinggi dilihat bakal menuju sehingga ke paras ketinggian pada 145.00 untuk terus merekodkan paras tertinggi terbaru lagi.
Sebaliknya jika harga mula bergerak susut di bawah paras MA50, pelabur akan mula berwaspada untuk isyarat perubahan trend harga.
Jika corak kenaikan harga sudah berakhir, penurunan harga dilihat akan menguji zon tumpuan 140.00 yang berpotensi membentuk zon RBS (resistance become support) terbaru buat harga.
Penurunan lebih rendah akan kembali menuju zon RBS sebelum ini pada sekitar 137.500-136.600.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG